text:
Yai 21
Iswil amako Bedo kede Ipasoi
(Iswilia 15.12-18)
1Rwot oko waco ne Musa be, “Cib iswilia gi ne jo me Isirael: 2- Kame iwilo Ngaeburania pi bedo epasoit, en ebino timo ni tic pi mwakini kanyape, do i mwaka me kanyaare miero igonye eoti abongo en culi gimoro. 3Ka ikele di likame enyomere, miero eyai da abongo dako; do ka ikele di oudo enyomere, miero eyai da kede dako mere. 4Ka ngadwong mere omie dako di dako nono oko nywalo ne idwe awobe amoto anyira, dako nono kede idwe mege bino dong me ka ngadwong me epasoit nono, di en eko yai eoto kene. 5Do ka epasoit nono owaco kakaler be, ‘Ango amaro ngadwong na, doko da amaro dako na kede idwe na, omio likame amito be gonya,’ 6pi manono poore ngadwong mere tere kakame koworo kiye Rubanga. Ki kuno ngadwong mere bino mine egongere i kom ekeko arabo i kom ipirin me ekeko di en eko tuco yit epasoit mere nono pelepel kede lilim abit, di epasoit nono ko bino tic nen pi kare me kuo mere lung.
7“Ka dano ocato nyare pi bedo apasoit, likame kobino weke iepone kame kogonyo kede epasoit icuo. 8Ka likame eyomo cuny ngadwong mere, en ngat koudo otere pi koto bedo dako mere, miero do en eyei ne papa mere lake; ngadwong mere likame tie kede twero me cate but ngakumbor piento en etieko tero apasoit mere nono kirac. 9Ka dano owilo apasoit pi mino wode, miero eter apasoit nono bala nyare. 10Ka en eko medo dako ace, miero en emeede gwoko dako mere noca di emie cam kede igoen bala lem sek, doko da di dako me agege nono dong kede twero mere amakere kede nyom di rom aroma. 11Do ka en likame etimo ne dako nono jamini adek nogi, miero ewek dako nono yai oti abongo dako nono bedo kede banya moro arabo mino cul moro.
Iswilia amako Tim me Gero
12- “Ngat kame juto dano paka neko poore eda neke. 13- Do ka etimo i akangas di oudo likame eikere pi neke, en ebino ringo kakame ango abino yero ne wu, di eko ot gwokere kuno. 14Do ka dano oudo tie kede cuny me mito neko dano ace, di eko sure di eko neke da, akadi ka eko ringo gwokere i alutari na, miero ome ki kuno di eda oko neke.
15“Ngat kame juto papa mere amoto toto mere miero neke.
16- “Ngat kame kwalo dano di eko kano, bed bala etieko cate amoto pwodi ngat nono tie bute, kopoore neke.
17- “Ngat kame lamo papa mere amoto toto mere, kopoore neke.
18“Ka jo ocako lok, di ngat acel oko dipo ngawote kede kidi, arabo eko donge kede cinge, di do dano kame ewano nono likame oko to, do eko buto i apien, 19i cen mere eko cango di eko cako komo kede ebela, ngat kowane nono likame kobino mine alola, kenekene ebino culo kare ka dano nono kodubere me tic, kede muketo en.
20“Ka won epasoit arabo apasoit ojute kede lilim di eko to cucuto, kopoore mino won epasoit nono alola. 21Do ka epasoit nono oko tieko ceng acel amoto are di eko to, likame kobino mino wone alola; pien udo en etieko kei lim mere.
22“Kame jo tie yi di kiko wanakino dako oyac di yie oko wok, di likame awanon moro ace oko timere nen, ngat kotingo kop nono poore culo sente kame cwar dako nono bino ngolo ne, di lubere kede kite kame ngangolkop bino moko kede. 23Do ka awanon moro ace oko bedo i kom dako nono, kobino culo kuo kede kuo, 24- wang i wang, lak kede lak, cing kede cing, tien kede tien, 25kakame mac owango kede kakame mac owango, apore kede apore, ebela kede ebela.
26“Ka won epasoit arabo apasoit ojwato wange paka lono, miero do egony epasoit nono oti, manono tie bala cul me wange. 27Ka won epasoit arabo apasoit odongo lake paka muko, miero do egony epasoit nono oti, manono tie bala cul me lake.
Iswilia amako Wegi Jame
28“Ka twon ka ngatamoro ocobo icuo amoto dako moro kede tunge paka neko, kopoore didipo twon nono kede kide paka neko di likame oko camo ringo mere, do won twon nono likame kop nono mako. 29Do ka twon nono lem onare cocobo jo kede tunge, di jo oko bedo kwenyaro wone, do en likame eko twene, di do twon nono oko neko icuo amoto dako moro, kopoore didipo twon nono kede kide, doko da kopoore neko wone da. 30Do ka kongolo ne wone cul me lako kuo mere, miero emi cul dedede kame kongolo ne. 31Ka twon nono oneko wot ka ngatamoro amoto nyar ka ngatamoro, kobino tic kede iswil noni da i kom won twon nono. 32Ka twon nono oneko epasoit amoto apasoit, won twon nono poore culo won epasoit nono sekel me siliba ot adek,l di oko didipo twon nono paka to.
33“Ka ngatamoro oweko bur di twolo arabo ekunyo bur di likame eko umo, di twon amoto punda ka ngatamoro oko poto iye, 34won bur nono poore culo le nono. En epoore culo won le nono sente di le nono ko dong mere. 35Ka twon ka ngatamoro owanakino twon me dano ace paka neko, gin kipoore cato twon akuo di kiko poko sente mere, di kiko poko ringo me twon oto nono da. 36Do ka engere be twon nono oudo lem onare cocobo dok icegun, do wone likame oko twene, won twon nono poore mi won twon oto twon ace akuo, di en eko dong kede twon oto ca.


c: text/html

text:
Icaya 19
Lok ma gitito i kom Ejipt
1-Man aye lok ma pire tek ma gitito i kom Ejipt.
Nen, Rwot tye ka wot madwir twatwal i pol,
kun woto ki bino kwede i Ejipt;
cal jogi me Ejipt komgi bimyel nyime,
cwiny jo Ejipt bibedo ka ryaŋŋe aryaŋa.
2Abitugo jo Ejipt me lweny i kom wadigi kekengi,
dano acel acel bilwenyo gin ki ominne,
ŋat acel acel bene bilwenyo gin ki lawote,
gaŋ bilwenyo i kom gaŋ mukene,
ki ker bene bilwenyo i kom ker wadigi.
3Cwiny jo Ejipt doŋ bibarre woko matwal,
tamgi ma yam gumoko-gu ducu bituro woko,
gibicito ka penyo tam ki bot cal jogi apaya kibot lutyet,
ki bot lukor tipo ki ajwagi.
4Dok abimiyo jo Ejipt
i ciŋ rwot ma locce gwa atika,
kabaka mager twatwal aye ma biloyogi.
Man lok pa Rwot me mony kikome.
5Pii me kulu Nail bene bidwono woko,
pii ma i cwiny kulu kikome bitwo woko,
6yo pii ma gikwinyo akwinya bi doko ŋwe,
jaŋ kulu Nail me Ejipt bidoko nok ci two woko bene,
lagada kacel ki togo ducu ma tye iye gibitop woko.
7Lobo ma tye i ŋet kulu Nail ducu bital woko doko bar,
i dog kulu Nail kikome;
ginapita ducu ma gicoyogi i ŋet Nail bitwo woko,
yamo bitero woko matwal ma pe dok binen.
8Lumakrec gibikumo dok gibikok,
jo ducu ma yuto rec ki goli i kulu Nail;
jo ducu ma giciko obwogi i dye pii gin ducu cwinygi biballe woko.
9Jo ma cwero tol tworo ki jo ma cweyo boŋo matar
cwinygi bia woko i kom ticgi.
10Jo ma gubedo twoni pa jo madito i lobo, gibininyogi woko,
dok jo ducu ma camo mucara cwinygi biballe woko.
11Luloc me Joan gimin mada;
luryeko ducu ma miyo tam bot Parao,
gin ducu gimiye tam me miŋo keken.
Itwero waco bot Parao niŋniŋ ni,
“Kwarowa ducu yam gubedo jo maryek,”
dok ni, “Kwarowa ducu yam gubedo luker?”
12Ci doŋ joni maryek-ki gitye kwene?
Koŋ iwek gutitti lok dok gumi iŋe
gin ma Rwot me mony oyubbe me timo i kom Ejipt.
13Rwodi me Joan doŋ gulokke gudoko lumiŋ,
ki me Mempic gibwologi woko;
jo ma gubedo lutel wic i kakagi ducu aye mumiyo jo Ejipt oŋak.
14Rwot doŋ oketo cwiny me adwala i igi;
omiyo jo Ejipt doŋ gicatte acata i gin ducu ma gitiyo,
kit macalo lamero cato kwede i ŋokke.
15Dano mo pe bidoŋ i Ejipt
dok pe tye gin mo ma dano mo bitiyo,
kadi latel wic nyo kadi dano mo ata,
kadi jaŋ otit nyo lagada.
16I kare meno jo Ejipt bibedo calo mon, kun komgi myel amyela pi cin Rwot me mony ma en biyeŋo i komgi. 17Lobo Juda bimiyo lworo bot jo Ejipt; jo ducu gibiwinyo nyiŋe gibibedo ki lworo pi lok ma Rwot me mony doŋ otyeko yubo con me timo i komgi.
18I kare meno gaŋi abic bibedo i lobo Ejipt ma jo ma bedo i igiloko leb jo Kanaan, dok bene ma gikwoŋo kwoŋ i nyiŋ Rwot me mony. Doŋ gaŋ acel ki i kingi gibilwoŋo ni gaŋ me Ceŋ.
19I kare meno keno tyer pa Rwot bibedo i dye lobo Ejipt, ki got ma gicibo ocuŋ atir pi po pi Rwot bicuŋ i waŋ lobone kikome. 20Got man bibedo macalo lanen ma nyuto ni Rwot me mony tye i Ejipt. Ka ce jo kunnu bikok bot Rwot pi jo ma unogi, en bicwalo botgi ŋat ma bilarogi, ŋat ma bilok kun cuŋ pigi ka dok larogi. 21Rwot binyutte kene bot jo Ejipt. I Kare meno jo Ejipt biŋeyo Rwot, gibiwore kun gityero bote gitum ki gitum awaŋa, dok bene gibikwoŋo kwongi i nyim Rwot ci gibicobo bene gin ma gukwoŋo. 22Rwot bipwodo jo Ejipt kun goyogi dok canogi woko. Gibidwogo cen bot Rwot, ci biwinyo legagi dok bene bicaŋogi.
23I kare meno yo gudo bia ki i Ejipt cito wa i Aciria. Jo Aciria bicito i Ejipt, jo Ejipt bene bicito i Aciria, doŋ jo Ejipt kacel ki jo Aciria, gin ducu biworo Lubaŋa kacel.
24I kare meno jo Icrael bibedo me adek me bedo kacel ki jo Ejipt ki jo Aciria, ci gibimiyo lobo ducu gibedo ki gum. 25Rwot me mony bimiyo botgi gum, kunwacci, “Oum obed i komjona jo Ejipt, ki i kom jo Aciria, ma gin aye jo ma an atiyogi ki ciŋa, ki i kom jo Icrael ma gin doŋ gudoko jona kikome.”

robotstxt: allowed

filter: keep


text:
Aggai 2
Deyo me ot pa Lubaŋa ma gigero manyen
1I mwaka me aryo me loc pa kabaka Dario, i nino dwe pyeraryo wiye acel me dwe me abiro, lok pa Rwot obino bot lanebi Aggai ni, 2“Tit bot Jerubabel wod pa Cealtiel, laloc me Juda, ki bot Yocwa wod pa Yekojadak, ajwaka madit, ki bot jo ducu ma gudoŋ, kun iwacci, 3-‘Tye ŋat mo ma pud odoŋ i kinwu ma ceŋ oneno ot man ki deyone macon? Kombeddi wuneno tye niŋniŋ? Pe nen ki i waŋwu macalo gin ma konnye pe? 4Kadi kumeno, in Jerubabel, kombeddi myero ibed ki tekcwiny, man lok pa Rwot kikome; bed ki tekcwiny, in Yocwa, wod pa Yekojadak, ajwaka madit; ki wun jo ducu ma wubedo i lobo-ni, wubed ki tekcwiny, man lok pa Rwot kikome; wuti tic, pien atye kwedwu, man lok pa Rwot me mony kikome, 5-macalo ceŋ acikke kwede kwedwu i kare ma wua ki i Ejipt, Cwiny mera bedo i kinwu; pe wulwor. 6-Pien Rwot me mony owaco kuman ni, Odoŋ kare man ok keken, abiyeŋo polo ki lobo, nam ki ŋom mutwo. 7Dok abiyeŋo rok ducu, wek lonyo me rok ducu obin iye, ka doŋ abipoŋo ot man ki deyo, man Rwot me mony aye owaco. 8Ryal aye mera, jabu bene mera, man lok pa Rwot me many kikome. 9Deyo me ot man ma lacen bikato mukwoŋo; dok abimiyo kabedo man bedo ki kuc, man Rwot me mony aye owaco.’ ”
Pwony mua i kom cik
10I mwaka me aryo me loc pa Dario, i nino dwe pyeraryo wiye aŋwen me dwe me aboŋwen, lok pa Rwot obino, kun owok ki i dog lanebi Aggai, ma wacci, 11“Rwot me mony owaco kuman ni, Peny ajwagi wek gugam peny man, 12‘Ka ce dano mo otiŋo riŋo ma gityero gilonyo odoko maleŋ i dog boŋone, ce dog boŋone-nu ogudo kwon, nyo dek, nyo koŋo vino, nyo moo, nyo kit cam mo keken, ci lonyo cam meno doko leŋ?’ ” Ajwagi gugamo ni, “Pe kumene.” 13-Aggai dok openyo ni, “Ka ce dano mo ma kome ki keni pi gudo kom dano muto, ogudo gin mo i kin jami magi, gin bene doko gin ma keni?” Ajwagi gudok iye ni, “Doko gin ma keni.” 14Aggai dok owacci, “Lok pa jo man ki lok pa rok ma tye i nyima tye kit meno, man lok pa Rwot kikome. Man bene mako tic ciŋgi ducu; dok gin ma gityero kunnu gin ma keni. 15Koŋ wutam pi gin ma bitimme cakke tin. Ma noŋo peya gidodo kidi i wi wadi i ot pa Rwot, yam kwowu obedo niŋniŋ? 16I kare meno ka nar ma obino i odur kal ka ma myero onoŋ iye adita pyeraryo, noŋo ma romo adita apar keken; ka ŋat ma obino i bur koŋo vino pi twomo opoko pyerabic, noŋo opoko pyeraryo keken. 17Yam apwodowu, abwaro camwu, amiyo pee ogoyo; ki tic ciŋwu ducu atimo kumeno; ento pe wumedo ki dwogo bota, man lok pa Rwot kikome. 18Koŋ wutam cakke tin, i nino dwe pyeraryo wiye aŋwen me dwe me aboŋwen cito kwede anyim. Dok wutam, nia i kare ma giketo te guti me ot pa Rwot, 19kodi pud tye i dero? Olok, oduro, okwer pomegranat peya ginyak? Cakke tin cito kwede anyim, abimiyowu gum.”
Rwot ociko Jerubabel
20Lok pa Rwot dok obino bot Aggai tyen me aryo i nino dwe pyeraryo wiye aŋwen ma wacci, 21“Tit bot Jerubabel, laloc me Juda, ni, Acok ka yeŋo polo ki lobo, 22abituro rok mapol; dok acok tyeko teko me ker pa lurok, abireto gadigadi kacel ki jo ma ŋweco kwedgi, aguragura ki wegigi, ŋat acel acel bipoto piny ma noŋo pala lucwan pa lawote aye oneko. 23I nino meno, Rwot me mony ma owaco, abitero in Jerubabel, wod pa. Cealtiel, laticca, Rwot ma owaco, abiloki wek ibed macalo agit ciŋ ma gidiyo me lanyut, pien doŋ atyeko yeri, man lok pa Rwot me mony kikome.”


text:
Luka 2
Kit ma ginywalo kwede Yecu
(Matayo 1.18-25)
1I kare meno cik oa bot Cecar Augucito ni gico nyiŋ dano ducu ma i wi lobo. 2Man obedo coc mukwoŋo ma gicoyo, i kare ma Kurenio loyo lobo Ciria. 3Dano ducu gucito ka cone, ŋat acel acel i gaŋgi. 4Yucepu bene oa ki i Galilaya, ki i gaŋ me Najaret, ocito i Judaya, i gaŋ pa Daudi ma gilwoŋo Beterekem, pien en yam ŋat acel i kin likwayo pa Daudi, 5wek econe ki dakone Maliam ma onoŋo otoŋo keny i kome, ma onoŋo oyac. 6I kare ma gitye kunnu, kare me nywalle oromo. 7Onywalo latin kayone ma laco, oumo kome ki boŋo, opyele kwede i weer pa dyaŋ, pien onoŋo ot opoŋ woko pigi i ot welo.
Lukwat ki lumalaika
8I lobo kunnu onoŋo tye iye lukwat ma gibedo i tim, kun gigwoko romigi dyewor. 9Cutcut lamalaika pa Rwot oturo ki bino, ocuŋ i kingi, deyo pa Rwot oryeny orumogi, ci lworo omakogi matek. 10Lamalaika owaco botgi ni, “Pe wulwor, pien nen, akelliwu lok maber me yomcwiny ma bibedo bot dano ducu. 11Tin i gaŋ pa Daudi ginywalo piwu lalar, en Kricito Rwot. 12Man bibedo gin ma nyuto: wubinoŋo latin ma giumo ki boŋo, ma gipyele, obuto i weer pa dyaŋ.” 13Oyotoyot lwak mony me polo onoŋo tye kacel ki lamalaika meno; ci gipako Lubaŋa kun giwaco ni,
14“Deyo obed bot Lubaŋa malo i wi polo
kuc obed i kin jo ma en pwoyo!”
15Ka doŋ lamalaika oa woko ki botgi, odok i polo, ci lukwat guloko kekengi ni, “Koŋ wacitu mono wa i Beterekem, wek wacinenu gin man ma otimme, ma Rwot otittiwa pire-ni.” 16Gucito oyotoyot, gunoŋo Maliam ki Yucepu, ki latin lakere ma gipyelo i weer pa dyaŋ. 17Ka guneno, gutito bot dano lok ma yam gitito botgi i kom latin meno; 18dano ducu ma guwinyo guuro lok ma lukwat gutito botgi. 19Ento Maliam okano lok magi ducu, kun tamo ki i cwinye. 20Lukwat gudok kun gimiyo deyo bot Lubaŋa, gipake pi gin ducu ma guwinyo, dok guneno, macalo yam gitito botgi.
Giliro Yecu
21-Ka nino aboro doŋ oromo me liro latin, gicako nyiŋe Yecu, nyiŋ ma lamalaika yam ocako ka en pud peya tye i ic.
Gityero latin Yecu i ot pa Lubaŋa
22-Ka kare doŋ oromo me lonnyegi macalo cik pa Moses tye, ci gutere i Jerucalem wek gityere bot Rwot, 23-macalo gicoyo i cik pa Rwot ni “Litino kayo ducu ma co gibilwoŋogi maleŋ bot Rwot”, 24dok wek gityer gitum, macalo gicoyo i cik pa Rwot ni, “amam aryo, nyo litino akuri aryo.”
25Yam tye i Jerucalem dano mo ma nyiŋe Cimeon. En yam dano ma kite atir ma lworo Lubaŋa, kun kuro kare ma gibikweyo iye cwiny jo Icrael; Cwiny Maleŋ onoŋo tye kwede. 26Cwiny Maleŋ onoŋo otyeko nyuto bote ni, en pe bito ma peya oneno Kricito pa Rwot. 27En obino i ot pa Lubaŋa kun Cwiny Maleŋ aye tele. Ka lunyodo gukelo latin Yecu wek gitimme macalo kit me cik tye, 28Cimeon otiŋe i bade, opwoyo Lubaŋa kun waco ni,
29“Koni doŋ icik laticci, Rwot,
ocit ki kuc macalo yam iciko;
30pien waŋa doŋ oneno larri
31ma iyubo i nyim rok ducu,
32-me bedo ceŋ ma yabo muŋ bot Lurok,
ki deyo pa joni Icrael.”
33Wonne ki minne guuro lok ma giwaco i kome. 34Cimeon olego gum i komgi, kun waco bot minne Maliam ni,
“Nen, latin man giketo wek Luicrael
mapol opoti, wek gua doki
ki me bedo lanyut ma giyeto,
35dok bene pala lucwan bicobo cwinyi pil,
wek tam ma i cwiny dano mapol oyabbe ka maleŋ.”
36Yam tye lanebi mo ma dako, nyiŋe Anna, nya pa Panuel, pa jo Acer. Onoŋo doŋ oti twatwal, pien otyeko mwaka abiro bot cware cakke i kare ma en pud nyako; 37ka doŋ cware oto ori nio i mwaka pyeraboro wiye aŋwen me ditte. En yam pe a ki i ot pa Lubaŋa, obedo ka woro Lubaŋa kun ri kec dok lego dyewor ki dyeceŋ. 38En obino i cawa-nu, opwoyo Lubaŋa, otito pi latin-nu bot dano ducu ma yam kuro kare me koko jo Jerucalem.
Gudok cen i Najaret
39-Ka lunyodone doŋ gutyeko cobo lok ducu ma tye i cik pa Rwot, ci gudok i Galilaya, i gaŋgi Najaret. 40Latin odoŋo odoko matek, kun opoŋ ki ryeko; cwiny Lubaŋa obedo yom i kome.
Latin Yecu i ot pa Lubaŋa
41-Lunyadone yam gicito i Jerucalem mwaka ki mwaka pi nino madit me Kato. 42Ka mwaka me ditte oromo apar wiye aryo, ci gucito kunnu macalo kit me nino madit tye. 43Ka nino madito doŋ otum, ma gidok paco, latin Yecu odoŋ woko i Jerucalem. Lunyodone onoŋo pe giŋeyo, 44ento gutamo ni en tye i kin lwak. Guwoto wot me nino acel, guyenye i kin lutugi ki i kin luwotgi; 45ka pe gunoŋe, ci gudok cen i Jerucalem ka yenye. 46Ka nino adek okato, ci gunoŋe i ot pa Lubaŋa; obedo i kin lupwony, kun winyo pwonygi, dok penyogi. 47Dano ducu ma yam guwinye guuro niaŋŋe, ki kit ma en dok kwede i peny. 48Ka lunyodone gunene, guuro; minne openye ni, “Latinna, piŋo itimowa kit man? Nen woru ki an wabedo ka yenyi kun wakumo.” 49En ogamo doggi ni, “Wuyenya piŋo? Pe wuŋeyo ni myerona me bedo i ot pa Abana?” 50Ento pe guniaŋ lok ma en oloko botgi. 51Owoto kacel kwedgi, obino Najaret, obedo kun winyogi; minne okano lok meno ducu i cwinye.
52-Yecu odoŋo kun medde i ryeko, dok kun medde ki noŋo pwoc ki bot Lubaŋa ki bot dano bene.


text:
Yakobo 2
Apokapoka ma tere pe
1Utmegina, kit macalo doŋ wuye Rwotwa Yecu Kricito kwede-ni, ma en Rwot me deyo, pe dok wuket apokapoka mo i kin dano. 2Pien ka ce won agit jabu oruko boŋŋi mabeco obino kwede i cokkewu, ki lacan bene oruko boŋŋi mucido, 3wukwoŋo tamo pi dano ma oruko boŋŋi mabeco-ni, kun wuwaco ni, “Bed kany, ladit,” ento bot lacan wuwacce ni, “Cuŋ kuca,” nyo ni, “Bed piny ka tyena kany.” 4Meno noŋo pe doŋ wukelo apokapoka woko i kinwu kekenwu, kun wudoko bene luŋolkop ma tamwu ogom woko?
5Wuwiny ba, utmegina ma amaro, pe Lubaŋa aye muyero jo ma lucan i wi lobo wek gubed lulonyo i niye, dok me miyogi ker ma yam ociko ni ebimiyo bot jo ma mare? 6Ento wun wuketo lewic i kom lucan. Pe lulonyo aye ma burowu? Pe gin aye ma ywayowu kun giterowu tektek i nyim lukiko? 7Pe gin aye luyet nyiŋ maber ma gilwoŋowu kwede?
8-Ka ce wumako cik me ker pa Lubaŋa kit ma yam gicoyo kwede i ginacoya ni, “Mar lawoti macalo imarre keni,” noŋo wutimo ber; 9ento ka ce wupoko kin dano, noŋo wutimo rac, noŋo cik ŋolo kop i komwu ni wun lubalo. 10Pien ŋat ma gwoko cik ducu, ka ce opoto i cik acel keken, noŋo oturo cik ducu. 11-Pien ŋat ma owaco ni, “Pe itim abor,” owaco bene ni, “Pe ineki.” Ka inen ce pe itimo abor ento ineko dano, noŋo doŋ ituro cik. 12Lok ma wuloko, ki gin ma wutiyo, myero obed macalo pa jo ma gibiŋolo kop botgi i te cik ma kelo kuc. 13Pien ŋolo kop pe timo kica bot ŋat ma yam pe otimo kica; ento latim kica pe lworo laŋolkop.
Niye ma pe ki tic
14Konyo gin aŋo, utmegina, ka ŋat mo waco ni etye ki niye kun pe keto i tic? Ci niye meno twero lare? 15Ka ce omeru nyo lameru boŋone pe, kun cam me nino ducu bene remo, 16ci ŋat mo i kinwu waco botgi ni, “Wucit ki kuc, komwu obed momor, wuyeŋ,” kun pe wumiyo botgi gin mo ma mitte pi pito kom, ci meno konyo aŋo? 17Kit meno, niye kene ka pe giketo i tic, doŋ oto woko. 18Ŋat mo biwaco ni, “In itye ki niye, ento an atye ki tic; nyutta niyeni laboŋo tic mo, ka doŋ abinyutti niyena ki ticca.” 19Iye ni Lubaŋa tye acel, itimo ber. Kadi cen-gu bene giye kit meno, dok komgi myel. 20In lamiŋ, imito ginyutti ni, niye ma pe ki tic konnye pe? 21-Kwarowa Abraim yam pe gikwano ni kite atir pi tic, i kare ma en otyero wode Icaka me bedo gitum i wi keno tyer? 22Doŋ ineno ni niyene yam ocobbe ki tic, 23-omiyo lok ma yam gicoyo ocobbe kakare ni, “Abraim oye Lubaŋa, omiyo gikwane ni en dano ma kite atir”; dok bene gilwoŋe ni en larem Lubaŋa. 24Doŋ ineno ni dano gikwane ni kite atir pi tic, ento pe pi niye keken. 25-Kit meno bene, Rakab, dako ma malaya, pe yam gikwane ni kite atir pi ticce, i kare ma yam en ojolo lukwena ka ocwalogi gucito woko i yo mukene? 26Kit macalo ka yweyo doŋ pe i kom, noŋo kom doŋ oto woko, kit meno bene, niye ka pe giketo i tic, noŋo doŋ oto woko.


text:
Matayo 22
Carolok i kom karama me nyom
(Luka 14.15-24)
1Yecu dok oloko kwedgi i carolok kun wacci, 2Ker me polo rom ki kabaka ma yam otedo karama me nyom pa wode, 3ci ooro luticce me cito ka lwoŋo jo ma onoŋo yam gilwoŋogi i karama meno, ento gukwero bino woko. 4Dok ooro lutic mukene, kun waco botgi ni, “Wuwac bot jo ma onoŋo gilwoŋogi ni, Nen, doŋ ayubo cam ducu tye, twonina ki rocina ma moo doŋ ginekogi woko, doŋ giyubo jami ducu tye; wubin i karama me nyom.” 5Ento pe guketo cwinygi iye, gucito citogi, ŋat acel ocito i potone, ŋat mukene ocito i cato wille, 6jo mukene ma gudoŋŋe gumako luticce, gutimogi ki tim me lewic, ci gunekogi woko. 7Kiniga omako kabaka, ci ocwalo monye guneko lunek-gu woko, dok guwaŋo gaŋigi woko bene. 8Dok owaco bot luticce ni, “Karama doŋ giyubo, ento jo ma onoŋo nene gilwoŋogi pe doŋ gimyero. 9Pi meno wucit i yo madito, wulwoŋ jo mapol ma wubinoŋo, wuwek gubin i karama me nyom.” 10Lutic magi gucito i yo gudo ci gucoko jo ducu ma gunoŋo; jo maraco kacel ki jo mabeco; mumiyo ot me nyom opoŋ woko ligwik ki welo. 11“Ento i kare ma kabaka odonyo i ot ka neno welo, ci oneno laco mo obedo kunnu ma pe onoŋo oruko boŋo me nyom. 12Cutcut otugi penye ni, ‘Larema, idonyo kany niŋniŋ ma kun pe iruko boŋo me nyom?’ Laco-nu oliŋ aliŋa litik. 13-Mumiyo kabaka ociko lugwok-welo ni, ‘Wutwe ciŋe wa ki tyene woko, ci wubole kwede woko i piny macol; kunnu dano gibikok kun gikayo lakgi.’ 14Pien jo ma gilwoŋo pol, ento ma giyero nok.”
Culo mucoro bot Cecar
(Marako 12.13-17; Luka 20.20-26)
15Luparicayo gucito guporo lok kit macalo myero gimak kwede lok ma a i doge. 16Ci guoro bote lupwonnyegi kacel ki jo pa Kerode, kun giwacci, “Lapwony, wan waŋeyo ni in dano me ada, dok ipwonyo yo pa Lubaŋa ki ada, dok bene pe iparo pi dano mo, pien in pe ineno kom dano ki woko. 17Tit botwa gin ma itamo. Cikwa ye ni gicul mucoro bot cecar nyo pe?” 18Ento Yecu oŋeyo raccwiny ma gitye kwede, ci owaco botgi ni, “Wun wubwola piŋo, wun lugoba? 19Koŋ wunyutta kom lim ma giculo kwede mucoro-ni.” Ci gukelo bote. 20Yecu openyogi ni, “Cal ki coc ma gicoyo i kome-ni pa aŋa?” 21Gugamo ni, “Pa Cecar.” Ci owaco botgi ni, “Wudwok jami pa Cecar bot Cecar, ki jami pa Lubaŋa wudwok bot Lubaŋa.” 22I kare ma guwinyo lokke guuro matek; ci guweke gucito woko.
Peny i kom cer ki i kin jo muto
(Marako 12.18-27; Luka 20.27-40)
23-I nino meno bene Lucadukayo gubino bot Yecu, gin aye jo ma onoŋo giwacci jo muto pe gicer. Ci gupenye ki peny mo acel, 24-ni, “Lapwony, Moses yam owaco ni, ‘Ka ce laco mo oto ma pe onywalo latin, ci ominne myero olak dakone, wek onywal kwede litino ma ka-ka ominne.’ 25Yam onoŋo tye co abiro i kinwa ma gin ducu omego. Laco mukwoŋo onyomo dako, ci oto woko ma pe obwoto latin mo, oweko dako bot ominne. 26Dano me aryo ki me adekke bene ducu kit meno, nio wa i kom dano me abirone. 27Lacen ki i ŋegi ducu, dako bene oto. 28Doŋ i kare me cer dako-nu bibedo pa aŋa i kin co abiro-nu? Pien gin ducu onoŋo gubedo kwede.”
29Ento Yecu odok iye ni, “Wun wurwenyo, pien pe wuŋeyo gin ma gicoyo i ginacoya, kadi wa teko pa Lubaŋa bene wukwiya. 30Pien i kare ma dano gibicer woko, doŋ pe gibinyomme, ento gibibedo macalo lumalaika ma i polo. 31Ento i kom lok man me cer ki i kin jo muto-ni, yam pe wukwano lok ma Lubaŋa oloko botwu ni, 32-‘An Lubaŋa pa Abraim, ki Lubaŋa pa Icaka, ki Lubaŋa pa Yakobo’? En pe Lubaŋa pa jo muto, ento Lubaŋa pa jo makwo.” 33Ka lwak guwinyo, ci guuro pwonye matek.
Cik madit makato ducu
(Marako 12.28-34; Luka 10.25-28)
34I kare ma Luparicayo guwinyo ni Yecu otwoyo dog Lucadukayo woko ki lok, ci gucokke kacel. 35-Dano mo i kingi onoŋo lapwony-cik, oteme openye ki peny acel, ni 36“Lapwony, cik mene madit makato cik ducu?” 37-Yecu odokke iye ni, “Mar Rwot Lubaŋani ki cwinyi ducu, ki tiponi ducu, ki tammi ducu. 38Man aye cik madit dok mukwoŋo. 39-Ki me aryone ma rom kwede en ene ni, Mar lawoti macalo imarre keni. 40I kom cik magi aryo lok ducu ma tye i cik ki i pwony pa lunebi gucuŋ iye.”
Peny i kom lakwar Daudi
(Marako 12.35-37; Luka 20.41-44)
41I kare ma Luparicayo doŋ gucokke kacel, Yecu openyogi kun wacci, 42“Wutamo gin aŋo i kom Kricito ma Lubaŋa oyero? En lakwar aŋa?” Gudokke iye ni, “Lakwar Daudi.” 43Yecu dok openyogi ni, “Piŋo kono Cwiny Maleŋ dok omiyo Daudi olwoŋe ni Rwot? Pien yam oloko ni,
44-‘Rwot owaco bot Rwoda ni,
Bed i kom bada ma lacuc, i kabedo me deyo,
nio ka abiketo lukworri piny i te tyeni.’
45Ka en Daudi aye yam olwoŋe ni Rwot, ci en dok bedo lakwarre niŋniŋ?” 46Dano mo pe ma otwero dokke iye lok mo kadi ki acel, dok cakke i kare meno ŋat mo pe oette me penye ki kit peny mo.


text:
2 Camuel 24
Daudi okwano wel jo Icrael ki Juda
(1 Tek 21.1-27)
1Kiniga dok omako Rwot i kom jo Icrael, ci opiyo Daudi i komgi kun owaco ni; “Cit ikwan wei jo Icrael ki Juda.” 2Kit meno kabaka owaco bot Joab ki ludito wi mony ducu ma gitye bo te ni, “Wucit ka kwano dano i kin kaka ducu ma i Icrael, cakke i Dan nio kwede wa i Beer-ceba, kun wukwano dano ducu.” 3Ento Joab ojuko kaba ka kun owacce ni, “Myero Rwot Lubaŋani aye omed wel lwak tyen miya kulu, kun in kabaka ineno ki waŋi, ento piŋo cwinyi mito kwano dano kit man, laditta kaba ka?” 4Ento lok pa kabaka obedo tek makato pa Joab ki pa ludito wi mony ducu, omiyo Joab ki ludito wi mony gukato woko ki i nyim kabaka, gucito ka kwano wel jo Icrael. 5Guŋolo loka kulu Jordan, ci gucako kwano dano cakke ki i Aroer ki i gaŋ ma tye i dye nota, ci gukemo Gad, guo kwede wa i Jajer. 6Ka gumedde wa i Gilead ki i Kadec ma i lobo pa jo Kit; ka guo kwede i Dan, gulokke gudok yo tuŋ Cidon, 7ka, gumedde kwede wa i gaŋ gogo me Turo ki i gaŋi ducu pa jo Kiv ki jo Kanaan; ka dok gucito kwede i Negeb me Juda kun giwok ki i Beer-ceba. 8Ka gurumo ki lobo ducu, ci guo kwede i Jerucalem ma onoŋo otero dwe aboŋwen ki nino pyeraryo. 9Ka Joab omiyo wel dano ma okwano-ni bot kabaka, i Icrael onoŋo tye iye oteka lweny ma wegi pala lucwan alip miya aboro, ki i Juda alip miya abic.
10Ka Daudi okwano wel dano otum, ci cwinye ocako poto. Obako doge bot Rwot kun wacci, “Abalo twon bal mo madit pi gin ma doŋ atimo. Ento, ai Rwot, kombeddi doŋ alegi ni ikwany roc man woko ki i koma, pien atimo lok me miŋo twatwal.” 11Ka doŋ Daudi oa malo odiko con, ci lok pa Rwot obino bot lanebi Gad, ma lanenpiny ma konyo Daudi. Rwot owacci, 12“Cit iciwac bot Daudi ni, ‘Rwot owaco kuman ni, Amiyi lok adek; in ikwany acel i kingi wek ami opot i korrii.’ ” 13Kit meno Gad obino bot Daudi, otitte lok meno kun wacce ni, “Imito kec aye opot i lobowu otyek mwaka adek? Nyo imito lumerok guryemwu wek wuriŋ i nyimgi pi dwe adek kulu? Nyo two gemo aye opot i lobowu otyek nino adek? In koŋ itam wek inoŋ kit ma abidok iye bot Rwot ma ocwala boti-ni, ka wek adwokke lok.” 14Daudi owaco bot Gad ni, “An doŋ adonyo i twon can madit ma pe wacce. Wek wapot i ciŋ Rwot, pien kicane dwoŋ; ento pe apot i cin dano.”
15Rwot ocwalo two gemo opoto i kom jo Icrael cakke odiko nio kwede i nino ma ociko-ni. Dano guto cakke ki i Dan o kwede wa i Beer-ceba ma romo alip pyerabiro kulu. 16I kare ma lamalaika pa Rwot ma tye ka neko dano oryeyo ciŋe okemo Jerucalem wek etyek woko, ci Rwot oŋut i kom gin man marac, Ojuko lamalaika kun waco ni, “Man doŋ oromo; doŋ ikul ciŋi piny.” Onoŋo lamalaika pa Rwot tye i ŋet laro moyo pa Arauna ma jo Jebuc. 17Ka Daudi oneno kom lamalaika ma tye ka neko lwak ki, ci owaco bot Rwot ni, “Nen, atyeko tiyo bal, atimo roc madit; ento lwak romi man gutimo kit roc aŋo? Alegi ni, wek ciŋi opot i koma ki i kom jo me ot pa wora keken.”
18Gad dok obino bot Daudi i nino meno, owacce ni, “Doŋ icit ka ca no keno tyer pi Rwot i laro moyo pa Arauna ma jo Jebuc.” 19Daudi ocito kunnu kit ma Rwot ocike kwede pi lok pa Gad. 20Arauna obolo wane piny ci oneno kabaka ki luticce ka gibino gikemo en atir, ci ocito omiyo woro bot kabaka kun oryebbe piny i nyime.
21Arauna openyo ni, “Piŋo ibino bota tin, laditta kabaka?” Daudi ogamo ni, “Abino ka wilo laro moyoni wek acan iye keno tyer pi Rwot wek two gemo oke woko ki i kom lwak.” 22Arauna owaco bot Daudi ni, “Laditta kabaka in iter larona, ityer iye gin ma ineno ni ber. Twon me gitum awaŋa bene ene, ki opam me dino bel ki rii ŋut twoni gubed me yen. 23Magi ducu an Arauna amiyo boti, kabaka.” Arauna dok owaco bot kabaka ni, “Rwot Lubaŋani aye ogam motti.” 24Ento kabaka ogamo dog Arauna ni, “Pe kumeno, Abiwilogi ki boti awila, aculo ki lim; pien pe atwero tyero gitum awaŋa mo bot Rwot Lubaŋana ma, pe awilo ki, limma.” Kit meno Daudi owilo laro moyo ki twoni bene, oculo cekel me ryal pyerabic. 25Daudi ocano iye keno tyer pi Rwot, ka otyero gitum awaŋa, ki gityer lakwecwiny, Pienno Rwot owinyo bako-dog pa lwak pi lobogi, ci two gemo oke woko ki i lobo Icrael.


text:
Nia 10
Gemo me bonyo
1Rwot dok owaco bot Moses ni, “Cit bot Parao; pien ajiŋo cwinye odoko nwaŋ, ki cwiny luticce, wek anyut lwak lanyut mera man i kingi, 2wek in itit i it litinoni ki likwayi kit macalo abedo ka tuko ki jo Ejipt kit ma iya mito-ni ki kit lanyut ma atiyo i kingi; wek wun wuŋe ni an a Rwot.”
3Kit meno Moses ki Aron gucito gudonyo bot Parao, guwacce ni, “Rwot Lubaŋa pa jo Ibru owaco kuman ni, ‘In ibikwero bedo ki mwolo i nyima pi kare ma rom mene? Wek jona guciti, wek guti bota. 4Pien ka ikwero ni jona pe guciti, ci nen, diki abikelo lwak bonyo i loboni, 5giumo lobo woko lipuk, pe tye ŋatti mo ma bineno lobo; ci gibicamo gin ma pee oŋoyo botwu, ka dok gibicamo yadiwu ducu ma doŋo i poto. 6Gibipono i odini ki i odi pa luticci ducu ki i odi pa jo Ejipt ducu; bibedo gin ma yam wegiwu ki kwariwu pe guneno nia i nino na giketogi wi lobo nio wa i nino man.’ ” Ka olokke ci okato woko ki bot Parao.
7Ci Lutic pa Parao guwacce ni, “Laco man bibedo owic botwa pi kare ma rom mene? Wek jo-nu guciti, wek guti bot Rwot Lubaŋagi: in peya iŋeyo ni Ejipt oballe woko.” 8Omiyo gidwoko Moses ki Aron bot Parao; ci owaco botgi ni, “Doŋ wucit, wuti bot Rwot Lubaŋawu; ento jo mene ma gibicito?” 9Ci Moses ogamo ni, “Wan wabicito ki litinowa, ki luditowa wabicito ki awobewa ki anyirawa; wabigwarre ki lwak limwa ducu matino ki madito, pien myero wakwer nino madit bot Rwot.” 10Ci owaco botgi ni, “Rwot obed kwedwu ka abiweko wun ki litinowu wucito! Nen wun iwu kiruŋgula, wutye ki kop i iwu. 11Pe twerre, co ma i kinwu aye gucit ka miyo woro bot Rwot; pien meno aye gin ma cwinywu pyette iye.” Ci giryemogi woko ki i nyim Parao.
12Rwot dok owaco bot Moses ni, “Rye ciŋi i wi lobo Ejipt wek bonyo obin obed i lobo Ejipt, ocam gin mutwi i lobo ducu ma yam pee oŋoyo.” 13Kit meno Moses otiŋo odoone i wi lobo Ejipt, ci Rwot ocwalo yamo oa tuŋ wokceŋ okodo i lobo dyeceŋ meno ducu ki i dyewor benebene; ka oo odiko ci yamo mua wokceŋ okelo bonyo. 14-Ci bonyo ocorre i lobo Ejipt ducu, ci obuto, ori i lobo ducu me Ejipt, lwak bonyo mumukke madwoŋ ma yam pe tye, ma dok pe binen. 15Pien oumo lobo woko lipuk, ma lobo ocido woko licuc, ci gucamo gin mutwi ducu ma i lobo ki nyig yadi ducu ma yam pee oŋoyo; gin madyak mo pe odoŋ, kadi yat, kadi gin mutwi ma i poto ma i lobo Ejipt ducu. 16Ka Parao dok olwoŋo Moses ki Aron pi oyoto, owaco ni, “Atyeko timo bal i kom Rwot Lubaŋawu, ki i komwu. 17Mumiyo tin wutima kica, man doŋ alegowu kicel enni, dok wuleg Rwot Lubaŋawu wek okwany to man woko i koma.” 18Ci Moses okato woko ki bot Parao, olego Rwot. 19Rwot omiyo yamo okodo matek nia ki tuŋ potoceŋ, otiŋo bonyo ocorogi woko wa i Nam Makwar; bonyo mo acel pe odon i lobo Ejipt. 20Ento Rwot ojiŋo cwiny Parao odoko nwaŋ, pe oweko jo Icrael gucito.
Gemo me colpiny
21Rwot dok owaco bot Moses ni, “Rye ciŋi malo tuŋ polo, wek piny ocid woko Licuc i lobo Ejipt, piny ma ocido woko ma dano winyo wa i kome.” 22-Ci Moses oryeyo ciŋe malo tuŋ polo, ci piny ocido woko matek licuc ma oromo lobo Ejipt pi nino adek; 23pe ginenne kekengi, pe ŋatti mo a malo ki i kabedone pi nino adek; ento ka ma jo Icrael bedo iye onoŋo piny leŋ mere. 24Ka Parao olwoŋo Moses, ci owacce ni, “Cit wuti bot Rwot; litinowu bene myero gucit kwedwu; ento wuwek limwu matino ki madito gudoŋ i ŋewu.” 25Ento Moses ogamo ni, “In bene myero imiwa gitum ki gityer me awaŋa, wek watyer bot Rwot Lubaŋawa. 26Limwa makwo myero gin bene gucit kwedwa; pe oboŋ tyen mo bidoŋ i ŋewa, pien myero wakwany mogo i kingi me miyo ki woro bot Rwot Lubaŋawa, dok pe waŋeyo gin ma myero wati kwede bot Rwot, nio ka wabio wa kunnu.” 27Ento Rwot ojiŋo cwiny Parao odoko nwaŋ, pe oweko gucito. 28Parao dok owacce ni, “A woko ki bota; gwokke keni aye, pe inen waŋa doki; pien i nino ma ibineno iye waŋa en aye ibito iye bene.” 29Moses ogamo ni, “Pe dok abineno waŋi kit macalo iwaco.”


text:
Carolok 12
1Dano ma ye pwony noŋo maro ni ebed ki ŋec mo,
ŋat ma kwero pwony noŋo miŋ.
2Rwot bedo ki yomcwiny i kom dano ma kite ber,
en ŋolo kop loyo latim marac.
3Dano pe cuŋ matek pi timo gin marac,
ento dano ma tiyo gin ma atir bedo calo lwit yat mudonyo matut i ŋom
ma ŋat mo pe roma putone.
4Dako makwiri ma kite ber miyo dano keto deyo i kom cware,
dako ma kela lewic bedo calo bur adola mudet i tyen cware ma ogudo cogo.
5Tam pa ŋat ma kite atir tye kakare ma rwatte ki cik;
lok ma jo maraco giyubo bwolo dano abwola.
6Lok ma dano marac loko nyayo to,
ento lok pa ŋat ma cwinye atir laro dano.
7Jo maraco gityekogi woko ducu pe mo doŋ,
kun jo me doggola pa dano ma kite atir biri nakanaka.
8Dano maryek ma tye ki ŋec jo gipwoyo,
ento gicayo ŋat ma tamme oŋak.
9Dano ma bedo ki mwolo ma tiyo tic wek enoŋ jami me gwoko kwone,
ber kato ŋat ma poro bedo dano madit ma noŋo pe tye ki cam.
10Dano ma kite atir gwoko lee ma tye i pacone maber,
ma noŋo jo maraco gigerre agera i kom leegi laboŋo kica mo,
11Ŋat ma lapur matek twero limo cam mabup;
ŋat ma balo karene i timo tim ma konnye pe,
noŋo en ŋat ma ryekone pe.
12Cel gogo pa jo maraco bipoto woko piny,
ento jo ma kitgi atir gicuŋ gigi matek likiŋ.
13Dano ma latim marac gimake ki lok me bal ma en loko,
ŋat ma kite atir bwot ki i ayela ducu ma opoto i kome.
14Dano twero yeŋ ki jami mabeco ma en limo pi lok ma en loko,
dok tic ma dano tiyo kelle bakacic bene.
15Dano ma lamiŋ tamo ni gin ma en etiyo ducu tye atir,
kun dano ma ryek winyo mere tam ma gimiye.
16Ka kiniga omako lamiŋ giŋeyo woko cut,
ento dano maryek pe paro yet ma giyete kwede.
17Ŋat ma lagen tito lok me caden ma tye ada,
caden ma lagoba tito mere lok goba me bwola keken.
18Lok pa ŋat ma pe ki tam winnye malit macalo pala lucwan ka ocobo dano,
ento lok ma a ki i leb ŋat maryek twero caŋo dano.
19Lok goba ri pi kare manok keken, ento lok ada bedo matwal.
20Jo ma giyubo lok me tiyo gin marac aye gikano lok me bwola i cwinygi,
kun noŋo jo ma gitamo me tiyo gin maber gibedo ki yomcwiny.
21Pe tye gin mo marac ma twero poto i kom ŋat ma kite atir;
dano marac nino ducu noŋo mere ayelayela keken.
22Rwot dag jo ma giloko lok goba,
ento cwinye bedo yom i kom jo ma gitiyo ki gen.
23Dano ma tye ki niaŋ matut liŋ gire mot kadi en ŋeyo gin mo-ni,
jo ma gin lumiŋ ginyuto kwiya pinygi ka maleŋ bot dano.
24Dano ma omiyo kwone me tiyo tic matek bedo ki twero me loyo luwote,
ento ŋat ma lawackom gibikete ka tiyo tic muroni mapek.
25Par mapol geŋo dano me bedo ki yomcwiny,
lok maber me kica aye romo kweyo cwinye.
26Dano ma kite atir ŋiyo kwone, miyo pe tiyo gin marac,
kun jo maraco noŋo kitgi-nu ŋakogi girweny arwenya.
27Dano ma kome wac pe mako lee mo,
ento dano ma tiyo tic matek twero bedo ki lonyo mabup.
28Bedo ki kit ma atir tero dano i kwo,
ento lubo yo me bal tero mere dano i to.


text:
Ageini 4
Kain Oneko Abel
1Kikano Adamu oko yac ne dako mere Keba. Keba oko nywalo Kain di eko waco be, “Rwot okonya emia audo atin awobi.” 2Alubo mere en eko nywalo omin mere Abel. Abel oko bedo ngagwok romini, do Kain oko bedo ngapur. 3Ingei kare moro Kain oko kelo ne Rwot giayala me cam kame oudo epuro, 4- do Abel oko neko romini kame oudo obedo idwe kao, di eko mino Rwot giayala me kakamio. Cuny Rwot oko bedo yom kede Abel kede giayala mere, 5do eko dagi Kain kede giayala mere. Aso, cuny Kain oko wang di cal me nyime oko lokere. 6Rwot oko penyo Kain be, “Cunyi owang pinyo, doko pinyo komio cal me nyimi olokere? 7Ka in itimo kiber, mam ango abino gami? Do ka likame itimo kiber, dub tie buto i dog ekeko nin, cunye keto liklik i komi, do miero ibwone.”
8- Di Kain oko waco ne omin mere Abel be, “Ber kong ooti i poto.” Kakame oudo kitie do kede i poto, Kain oko cako bungo omin mere di eko neko. 9Di Rwot oko penyo Kain be, “Omini Abel tie tuai?” En eko dwoko be, “Ango likame angeo; benyo, oudo ango adoko ngat kame gwoko omina?” 10- Di Rwot oko waco be, “Nyo kame in itimo? Neningo, remo ka omini tie kok buta ki lobo! 11Nan do kotieko lami, likame bobo ibino karuno puro lobo; lobo nono en kongamo doge pi gamo remo ka omini kakame in ineke kede. 12Ka in ipuro lobo likame bobo ebino nyako ni cam, in ibino bedo dano koringo kop di irimo piny arima i wi lobo.” 13Kain oko waco ne Rwot be, “Alola na noni dwong likame atwero kanyakino! 14Tin in itieko riama tenge ki lobo noni, likame bobo abino neeno i wangi; abino bedo dano koringo kop di arimo piny arima i wi lobo; ngat kame riamo keda bino twero neka.” 15Rwot oko waco ne be, “Li! Ka ngatamoro oneko Kain, ango abino culo kwor mere tien kanyaare.” Di Rwot oko keto alama i kome tetekeny ngat kame ude kur neke. 16Di do Kain oko yai tenge kibut Rwot eko ot bedo i lobo me Nod, tetu kide me Eden.
Ikwae ka Kain
17Kain kede dako mere oko nywalo awobi di kiko cako nyinge Enoka. Kain oko gero bomba eko cako ne bomba nono nying wode Enoka. 18Enoka oko nywalo Irad, Irad oko nywalo Mekujael, Mekujael oko nywalo Metusael, Metusael oko nywalo Lamek. 19Lamek oko nyomo mon are, Ada kede Sila. 20Ada oko nywalo Jabal; Jabal bin oko bedo kwaru me jo dedede kame oudo bedo i eema di kitie kede dok kede diegi kede romini. 21Omin mere oudo nyinge Yubal; en oudo ebedo kwaru me jo kame oudo goo arigirigi kede kame kuto bilo. 22Sila oko nywalo Tubal Kain, ngat oko donyo teto egere me jamini dedede kame kotimo kede nyonyo ayon kede buronsi. Amin me Tubal Kain oudo obedo Naama.
23Lamek oko waco ne mon mege be,
“Ada kede Sila, winyunu dwana;
wun mon ka Lamek, winyunu kop kame atie waco:
ango atieko neko awobi moro,
aneke pien oudo ewana.
24- Kame koculo kwor ka Kain tien kanyaare,
ateteni kobino culo kwor ka Lamek tien ot kanyaare kiwie kanyaare.”
25Adamu oko bobo yac ne dako mere; dako mere oko nywalo atin awobi di eko cako nyinge Set, piento dako nono oudo owaco be, “Rubanga omia bobo atin ace kawang Abel, pien Kain oneke.” 26Set da oko nywalo atin awobi di eko cako nyinge Enosi. I kare nono jo oko cako pako nying Rwot.


text:
Tito 2
Pwony pwony me ada
1Ento in, pwony gin ma rwatte ki lok ada. 2Lok bot jo madoŋo ni gubed jo ma gwokke kengi, jo ma romo awora, jo ma loyo tamgi kengi, jo ma niyegi ki margi tye kakare kun gicuŋ iye matek. 3Kit meno bene wac ki mon madito ni gin myero gubed ki woro i kit bedogi ducu, pe gucok dog jo mukene, pe gubed jo ma doŋ gudoko opii pa koŋo. Myero gubed jo ma pwonyo gin maber, 4ka doŋ gucak pwonyo mon matino me maro coggi ki litinogi, 5dok gubed mon ma loyo tamgi kengi, mon maleŋ ma pe gitye ki tam mo me caro caro, ma gigwoko pacogi, mon ma lukica kun giworo coggi bene, wek pe omi jo mukene guyet lok pa Lubaŋa. 6Kit meno bene, cuk cwiny awobe ni myero gugwokke kengi. 7In kikomi nyutte macalo lanen me tic maber i yo ducu. Mi pwonnyi obed mapek laboŋo gin mo marac iye, 8kun iloko lok ada ma pe gitwero noŋo roc mo iye, wek omi lewic omak ŋat mo ma mito pyem kwedwa, pien pe neno gin mo marac ma myero ewac i komwa. 9Wac ki opii ni guwor luditogi, guyom cwinygi i yo ducu. Pe gubed lupyem, 10kadi kwanyo gin mogo, ento myero gunyut ni gin jo ma genne maber twatwal, wek i gin ducu gumi pwony pa Lubaŋa Lalarwa onen ma mwonya.
11Pien kica pa Lubaŋa doŋ onen pi laro dano ducu. 12Kica meno pwonyowa me kwero lubo kit pa jo ma pe lworo Lubaŋa, kacel ki miti ducu me lobo man, dok pwonyowa me gwokke kenwa wek wabed ma cwinywa atir, kun walworo Lubaŋa, 13kun wakuro gum ma genwa ocuŋ iye, en aye me neno Yecu Kricito, Lubaŋawa madit ki Lalarwa, ka odwogo ki deyo. 14-En yam omine kene piwa me kokowa woko ki i bal ducu, ki me lonyowa wabed jone kikome, ma watye ki miti madwoŋ me tiyo tic mabeco.
15Tit botgi lok magi; cuk cwinygi dok ijukgi ki twer ducu ma itye kwede. Pe imi ŋat mo ocayi.


text:
2 Camuel 14
Joab oyubo lok wek Abcalom odwog cen
1I kare meno. Joab wod pa Jeruya onoŋo doŋ otyeko niaŋ maber ni cwiny kabaka tye ka pido pi Abcalom. 2Ci Joab ocwalo kwena i Tekoa ka omo dako mo ma laryeko ma tye kunnu. Ka obino ci owacce ni, “Ber ipor koko, dok iruk ginaruka me cola. Pe iwir komi ki moo, ento bed macalo dako ma obedo ka koko lato pi kare malac, 3ka icit kwede bot kabaka, icilok kwede kit man.” Kumeno Joab opiko dako-nu ki lok.
4Ka dako me Tekoa obino bot kabaka, ci oryebbe piny i ŋom, omiye woro, kun wacci, “Konya, ai kabaka.” 5Kabaka owacce ni, “Gin aŋo ma tye ka yeli?” Dako-nu ogamo ni, “Ada, an a dalako; cwara doŋ oto woko. 6Onoŋo atye ki awobe aryo, ci ceŋ mo gubedo ka da kekengi i poto, ma latek kingi peke; ci ŋat acel ogoyo wadi oneko woko. 7Ci kaka ducu gutwarre gubino i koma, gucako lok ni, ‘Kel dano ma ogoyo ominne oneko woko-ni, wek wanek woko.’. Nen, gimito neko laleyo woko, pi culo kwor pa ominne. Kit meno gimito neko dog macca mudoŋŋi, ci doŋ pe giweko gin mo pi nyiŋ cwara, en doŋ pe bibedo ki danone mo ma doŋ i wi lobo.”
8Kabaka owaco bot dako-nu ni, “Dok wa i odi, ci abicwalo cik ma mako lok komi.” 9Dako me Tekoa dok owaco bot kabaka ni, “Aliine opot i koma, laditta kabaka, ki i kom ot pa wora. Wek alii mo pe opot i kom kabaka ki i kom kom kerre.” 10Kabaka ogamo ni, “Ka ce ŋatti mo owacci lok mo, ci ikel en bota, ci doŋ en pe bigudo komi matwal.” 11Dako-nu ogamo ni, “Ladit kabaka, tim ber ikwoŋ i nyiŋ Rwot Lubaŋani, kun iwacci, Lacul kwor remo pa lato owek neko woda obedi, wek latinna pe oto doki.” Kabaka ogamo ni, “Macalo Rwot tye makwo-ni, yer wi wodi mo pe bipoto i ŋom.”
12Dako-nu dok owaco ni, “Alegi ni iwek dok alok lok mo acel boti, laditta kabaka.” Kabaka ogamo ni, “Waci.” 13Dakonu owacci, “Piŋo cwinyi oteri ka tiyo gin marac i kom lwak pa Lubaŋa? Pi kit ŋol ma iŋolo-ni omiyo in kabaka iŋolo kop i komi keni ni oloyi, pien pe idwoko latin ma giryemo woko-ni paco. 14Wan ducu wabito woko, wan wacalo pii ma okir piny i ŋom, ma pe dok gitwero gurone kacel. Ento Lubaŋa pe twero kwanyo kwa pa ŋat mo ma yenyo yo wek danone ma giryemo pe giryem woko matwal. 15An abino kany ka lok kwedi, laditta kabaka pien dano gumiya lworo, omiyo atamo ni, ‘Abilok ki kabaka; gwok kabaka bitiyo iye gin mo i kom lok ma alego dok bicobone. 16Pien kabaka biwinyo, ci bilaro laticce ki i ciŋ dano ma gimito jwayo an kacel ki woda woko ki i lobo pa Lubaŋa.’ 17-Dok onoŋo atamo ni, ‘Lok pa laditta kabaka bimiyo cwinya kwe.’ Pien in, laditta kabaka, irom ki lamalaika pa Lubaŋa ma poko kin lok maber ki maracce. Rwot Lubaŋani obed kwedi.”
18Kabaka dok ogamo dog dako-nu ni, “Pe imuŋŋa lok ducu ma apenyi kwede.” Dako-nu ogamo ni, “Lok ba, laditta kabaka.” 19Kabaka openye ni, “Wun wuribo dogwu ki Joab i kom lok man ducu?” Dako-nu ogamo kun wacci, “Lok me adane, kit ma it ye makwo-ni, laditta kabaka, dano pe twero lokke yo tuŋ acuc nyo yo tuŋ acam i kom lok ma in kabaka ipenyoni, Laticci Joab aye ociko an; en kikome aye oketo lok magi ducu i doga. 20Laticci Joab otimo man wek tam manyen obin. Ento in, laditta kabaka, ryekoni rom ki ryeko pa lamalaika pa Lubaŋa, pien iŋeyo gin ducu ma timme i wi lobe-ni.”
21Lacen kabaka owaco bot Joab ni, “Nen ba, tin ajolo lokki. Ber icit iciom latin man Abcalom, idwok en paco.” 22Ci Joab opoto oryebbe piny i ŋom omiyo woro, olamo gum i kom kabaka. Joab owacci, “Tin an laticci doŋ aŋeyo ni ayomo cwinyi, laditta kabaka, pien ityeko jolo gin ma alego boti.” 23Joab ocito i Gecur, oomo Abcalom okele paco i Jerucalem. 24Ento kabaka ociko ni, “Wek en koŋ obed ki cen i ode, pe obin i nyima kany.” Ci Abcalom obedo gire ki cen i ode, pe omedo ki bino i nyim kabaka.
25I kare-nu pe tye ŋatti mo ma giboro mwonyane makato Abcalom ki i lobo Icrael ducu; kome mwonya cakke ki i tyene nio wa i cwiny dye wiye, kome ducu nen mwonya matek. 26En yam ŋolo yer wiye i tum mwaka ducu; ka oneno ni yer wiye doŋ odoko pek, ci doŋ ŋolo woko. Ka ce olyelo yer wiye, en pimo ki mijan pa kabaka, ci pekke kato ratili adek ki nucu. 27Abcalom onoŋo tye ki litino awobe adek ki nyako acel ma nyiŋe Tamar; nyako-nu bene mwonya matek.
28Abcalom obedo i Jerucalem pi mwaka aryo ma pe cito i nyim kabaka. 29Lacen ocwalo kwena bot Joab wek otere bot kabaka, ento Joab pe omedo ki cito bote. Dok ocwalo kwena tyen me aryone, Joab dok pe ocito bote. 30Ci Abcalom owaco bot luticce ni, “Nen, poto pa Joab tye cok ki mera, ocoyo bel cayiri iye. Wucit wuwaŋ woko.” 31Joab oa ocito bot Abcalom, odonyo i ode, ci openye ni, “Piŋo luticci guwaŋo potona woko?” 32Abcalom ogamo dog Joab ni, “Abedo ka cwalo lok boti ni ibin kany wek acwali bot kabaka, wek ipenye ni, ‘Piŋo aa woko ki i Gecur. Kono nene abedo gira kunnu.’ Kombeddi amito cito i nyim kabaka. Ka roc mo tye i koma, wek en oneka woko.” 33Joab ocito bot kabaka, owacce lokke, ci kabaka olwoŋo Abcalom. Abcalom ocito bot kabaka, oryebbe piny i nyime, ci kabaka ojole onoto leme.


text:
Jeremia 7
Wuyub kitwu ki gin ducu ma wutimo
1Lok pa Rwot obino bot Jeremia ma wacci, 2“Cuŋ i doggola me ot pa Rwot, ci itit lok man kunnu, kun iwacci, Wuwiny lok pa Rwot, wun jo ducu ma wudonyo ki i doggola magi kun wucito ka woro Rwot. 3Rwot me mony, ma Lubaŋa pa Icrael, owaco kuman ni, Wuyub kitwu kacel ki tim mewu ducu, ci abiweko wubedo i kabedo man. 4Pe wubed ka geno lwak lok magi me bwola-gu, ni, ‘Man ot pa Rwot, ot pa Rwot, ot pa Rwot.’
5“Pien ka ce wuyubo kitwu ki timwu ducu adada, ka ce wuŋolo kop ma atir i kinwu kekenwu, 6ka ce pe wuuno labedo mo, litino kic nyo mon to, dok bene pe wuneko dano ma pe ki bal i kabedo man, ma pe wuworo lubaŋa mukene ma miyo wupoto i can, 7ci abimiyo wubedo i kabedo man, i lobo ma yam amiyo bot kwarowu i kare macon me bedo megi matwal-li.
8“Nen, wuketo genwu i lok me bwola ma pe konyo-gu. 9Pud wukwalo kwo, pud wuneko dano, wutimo abor, wukwoŋo kwoŋ gobagoba, pud wuwaŋo odok eceta bot Baal, dok bene wuworo lubaŋa mogo ma yam pe onoŋo koŋ wuŋeyo. 10Wubedo ka timo gin ma iya dagi, dok bene wubino wucuŋ kwede i nyima i ot man, ma gilwoŋo ki nyiŋa, kun wuwacci, ‘Doŋ gilarowa woko!’ Ento pud dok wumedde ki timo gin magi me kwer i koma! 11-Wutamo ni oda ma gilwoŋo ki nyiŋa-ni odoko boro pa luyak ki botwu? Nen, an kikoma aye doŋ atyeko nenone, man Rwot ma owaco. 12-Kombeddi doŋ wucit i Cilo i kabedona macon, ka ma yam aketo nyiŋa obedo iye mukwoŋo, wek wunen gin ma atiyo iye pi gin maraco ma jona Icrael gutimo. 13Wun doŋ wutimo gin magi ducu ma akwanogi-ni, Kadi bed abedo ka wacciwu lok teretere, ento wun wukwero winyone woko, dok bene i kare ma alwoŋowu, wun pe wugamo doga, man Rwot ma owaco. 14Pi meno abitimo gin ma atimo i Cilo i kom oda ma gilwoŋo ki nyina ma wuketo iye genwu-ni. Abitiyo gin ma rom kit meno i kabedo man ma yam amiyo botwu ki bot kwarowu, kit macalo nene atiyo i Cilo. 15Abiryemowu woko ducu ki i nyima, kit macalo aryemo kwede lutuwu ma likwayo pa Epraim.
16“Doŋ in Jeremia, pe myero ileg pi lwak man, pe itiŋ dwani ka koko nyo ka lega pigi; pe ibak dogi bota pigi bene, pien pe abiwinyo lokki kadi ki acel. 17Pe ineno gin ma gitye ka tiyone i gaŋi me Juda ducu ki i dye yo me Jerucalem? 18-Litino gicoko yen, wegigi gimoko mac, ki mon ginywaŋo moko me tedo mugati pi daker me polo; dok bene gionyo gityer amata-gu bot lwak lubaŋa, pi ŋeto cwinya wek kiniga omaka. 19Man an aye ma gitye ka ŋeto cwinya-ni? Man Rwot ma owaco. Pe gitye ka kelo can i komgi kengi, ma miyo lewic makogi? 20Mumiyo Rwot Lubaŋa owaco kuman ni, nen, abitoyo kinigana ki akemona woko i kom kabedo man, i kom dano ki i kom lee, i kom yadi ma i tim-gu ki ginapita ducu mucek i poto; macce biwaŋ adada ma pe gitwero nekone.”
21Rwot me mony ma en Lubaŋa me Icrael owaco kuman ni, “Wurib gitum awaŋawu i kom gitum mukene-gu, dok wucam riŋone. 22Pien i kare ma akwanyo kwarowu akelogi woko ki i lobo Ejipt, pe acikogi pi lok i kom gitum awaŋa ki gitum mukene-gu. 23Ento acikogi ni myero guwiny lokka, wek abed Lubaŋagi, dok wek gin gubed jona. Dok acikogi me lubo kit ma acikogi me bedo kwede, wek gubed ma jami ducu woto maber botgi. 24Ento gin pe gulubo cikka, dok bene pe guciko itgi ka winyo lokka, ento gubedo ka lubo tamgi kengi ki nwaŋ cwinygi ma opoŋ ki gin marac, ci gujer gudok woko cen ki ŋegi ma pe gumedde guwoto anyim. 25Cakke i kare ma kwarowu gua kwede woko ki i lobo Ejipt o kwede wa ka onyoo, abedo ka cwalo botgi luticca ma gin lunebi teretere, nino ki nino; 26ento gin pe guwinyo lokka, pe guciko itgi bene me winyone, ento gujiŋo ŋutgi odoko tek. Gutimo gin marac adad a ma okato gin ma yam kwarogi otimo-gu woko.
27“Kit meno, Jeremia, ibiloko lok magi ducu botgi, ento gin pe gibiwinyo lokki. Ibilwoŋogi bene, ento pe gibigamo dogi. 28Ci ibiwaco botgi ni, ‘Man aye rok ma pe nene jone gulubo lok pa Rwot Lubaŋagi, pe bene guye lok me pwony; lok ada doŋ otyeko rwenyo woko liweŋ, pe doŋ giloko pire matwal.
29Wulyel yer wiwu ci wubol yerre woko;
wucak wo ki koko i kabedo ma odoŋ nono ma i wi godi,
pien Rwot doŋ otyeko kwero dok obwoto
jo me yalwak man ma akemo omake i komgi-ni.’
30“Jo Juda doŋ gutimo gin marac i nyima. Guketo cal jogigi ma en gin me kwer ki tuŋ bota-ni i ot ma gilwoŋo ki nyiŋa, me balone woko. Man Rwot ma owaco. 31-Guyubo waŋ jok i nota pa wod pa Kinom ma gilwoŋo ni Topet, ka ma gitwero waŋo iye awobegi ki anyiragi ki mac. Pe yam acikogi ni gutim kit meno, dok bene pe abedo ka tamo lok macalo meno wacel. 32Pi meno, nen, kare tye ka bino ma pe dok gibilwoŋo ni Topet, nyo nota pa wod pa Kinom. Gibilwoŋo ni nota me Nek: pien gibiyiko dano i Topet, pien kabedo mo pe tye ka mukene kadi ki acel. 33Doŋ kom jo magi ma guto-ni bidoko cam pa winyo ki pa lee me tim; ŋat mo pe ma biryemogi woko. 34-Lobo bidoko tim aroo, doŋ i gaŋi me Juda ki i dye gudo me Jerucalem abijuko woo me yomcwiny ma dano gitye kwede, kadi wa dwan lanyom ki dwan nyako ger bene.


text:
Jeremia 42
Lok pa Jeremia bot Yokanan
1Ludito wi mony ducu, kacel ki Yokanan wod pa Karea ki Ajaria wod pa Kocaya, gubino ki lwak dano ma kitgi patpat, jo matino ki jo madito ducu, gubino cok, 2ci guwaco bot lanebi Jeremia ni, “Tim gin ma waŋ wabako dogwa boti pire! Leg Rwot Lubaŋawa piwa. Leg pi waŋ ducu ma wadon lam onoŋo wadwoŋ, ento kit macalo ineno, kombeddi doŋ wadon jo manok keken. 3Legi, wek Rwot Lubaŋawa onyut botwa yo ma myero walubi ki gin ma myero watim.” 4Lanebi Jeremia odok iye botgi owacci, “Doŋ awinyo lokwu; pi meno abilego Rwot Lubaŋawa piwu kit macalo onoŋo wupenya, kit gin ducu ma Rwot bidok iye ki wun an abitito botwu. Pe abikano kit gin mo wacel ma pe atito botwu.”
5Ci guwaco bot Jeremia ni, “Rwot myero obed caden me ada dok ŋat ma genne i komwa me timowa rac ka ce pe wabilubo lok ducu ma Rwot Lubaŋani bicwali kwede botwa. 6Kadi bed gin maber nyo marac, waŋ wabilubo lok pa Rwot Lubaŋawa ma wacwali bote-ni. Ka walubo lokke ci wabibedo giwa maber.”
Rwot ogamo lega pa Jeremia
7Lacen i ŋe nino apar Rwot oloko ki Jeremia. 8Ci Jeremia olwon o Yokanan wod pa Karea, ki ludito wi mony ducu ma onoŋo gitye kacel kwede, ki lwak dano ducu, jo matino ki madito. 9Ka doŋ owaco botgi ni, “Rwot, Lubaŋa pa Icrael, ma wucwala hote ki lega me bako dogwu-ni owacci, 10‘Ka ce wumito bedo i lobo man abigerowu wucuŋ matek macalo ot, pe abiretowu woko piny; abipitowu pe abiputowu woko. Doŋ aŋut pi can ma onoŋo aketo i komwu ca. 11Pe doŋ wubed ki lworo i kom kabaka me Babilon. Pe wulwore, pien atye kwedwu; abilarowu dok abikwanyowu woko ki i ciŋe. 12Kica bimaka i komwu ci amiyo en bene kica make i komwu ci miyo wubedo i lobowu kikome.’ 13Ento wun jo ma wudoŋ i Juda pe myero wukwer winyo lok pa Rwot Lubaŋawu kun wukwero bene bedo i lobo man woko. 14Pe myero wuwacci, ‘Pe, waŋ giwa wabicito wabedo i Ejipt, ka ma pe wabineno iye lweny mo doki ki waŋwa, dok bene pe wabiwinyo koko tum ma gikuto pi lweny, ki kec bene pe binekowa.’ 15Wuwiny lok pa Rwot, wun jo ma wudoŋ i Juda. Rwot me mony, Lubaŋa pa Icrael, owaco kuman ni, ‘Ka ce doŋ wumoko tamwu me cito me bedo i Ejipt, 16ci lweny ma wulworoni binoŋowu kunnu i lobo Ejipt; ki kec bene ma wulworo-ni bilubowu kunnu, ci wubito woko i lobo Ejipt. 17Jo ducu ma doŋ gumoko tamgi me cito me bedo i Ejipt gibito, nyo i lweny, nyo kec aye ma binekogi, kono two gemo gire. Pe tye ŋat mo i kingi ma bidoŋ bedo kwo, ŋat mo bene pe ma bibwot ki i can ma abikelo aketo i komgi-ni.’
18“Rwot me mony, Lubaŋa pa Icrael, owaco kuman ni, Kit macalo yam atoyo kinigana ki akemona i kom jo ma gibedo i Jerucalem, kit meno bene abionyo akemona woko i komwu ka ce wucito i Ejipt. Wubidoko lok lacen dano, gin ma kelo lworo madwoŋ, ki gin ma dano gibedo ka loko lok aŋec i komgi. Pe dok wubineno kabedo man matwal. 19Rwot doŋ owaco botwu wun jo ma wudoŋ i Juda ni, ‘Pe wuciti i Ejipt.’ Myero wuŋe atikatika ni an doŋ atyeko cikowu i kare man 20ni wun doŋ wuŋak woko ma doŋ wumito ada ni kwowu orweny woko. Wun wucwala ni acit bot Rwot Lubaŋawa kun wuwacca ni, ‘Leg Rwot Lubaŋa piwa! Tit botwa bene gin ducu ma en owaco ni wati, ci waŋ bene wabitiyo.’ 21Nen, kombeddi dog atito botwu, ento wun wukwero lubo gin ducu ma Rwot Lubaŋawa oora ni atit botwu. 22Pi meno kombeddi myero wuŋe atikatika ni wubito i lweny, kec binekowu, ki two gemo bene binekowu i kabedo ma wumito twatwal me cito iye-ni.”


text:
Jolebi 11
Leini kame Kotwero Camo
(Iswilia 14.3-21)
1Rwot oko mino Musa kede Aaron iswilia 2amako jo me Isirael kaman: Kikom leini dedede abedo i wi lobo, ibinunu camo 3leini kame tie kede abelekek i tien gi di abelekek nono opokere, kede di engoko cam eko medo nyamo. 4-6Do kikom leini kame ngoko cam di kiko medo nyamo, likame ibinunu camo magi: aguragura, eles kede apuo. Gin kibedo leini me kwer, pien akadi bed bala kingoko cam di kiko medo nyamo, do likame gin kitie kede abelekek kopokere i tien gi. 7Likame ibinunu camo epege da, pien akadi bed bala etie kede abelekek kopokere i tiene, likame en engoko cam di eko bobo medo nyamo; en ebedo ne wu le me kwer. 8Likame ibinunu camo ringo gi, doko da likame ibinunu mulo kom gi kame kito; gin kibedo ne wu gi me kwer.
9Kikom giakuo abedo i yi pii, itwerunu camo magi: gi dedede kame tie kede abokoya kede isigigir i kom gi, di kibedo i yi name kede i yi isamai. 10Do kikom gi dedede kame bedo i yi name kede i yi isamai, likame ibinunu camo gi anyidinyidi kede giakuo apat mege kame li kede abokoya kede isigigir i kom gi. 11Giakuo nogo obedo ne wu gi me kwer, likame ipoorenu camo ringo gi, akadi mulo kom gi kame kito. 12Gi dedede kame bedo i yi pii di kili kede isigigir kede abokoya obedo gi me kwer butu.
13-19Kikom winy, likame ibinunu camo magi, pien kibedo ne wu gi me kwer: ekokom me egere apapat, acut kede winy ace kame cal kede, ebum, etori, agak, ekululu, ekeng me epone apapat, abong, etukiri me epone apapat, atudoi me nam, etolut kede winy ace kame cal kede, kede olikolik.
20Gimogo atitino apor kede bwom gi di kitie kede tien gi atot obedo gi me kwer butu, 21kwanyo kenekene atie kede tien gi kororopun di kitwero sosomo. 22Itwerunu camo obonyo kede apat kame cal kede gi, ojir kede apat kame cal kede gi, otwongo kede apat kame cal kede gi. 23Do gi atitino ace apat atie kede bwom gi di kiliao alia obedo gi me kwer butu.
24Ngat kame bino mako kom le me kwer oto bino bedo dano kopwokere tuno piny yuto. 25Doko da ngat kame bino yeno ringo gi poore lwoko igoen mege di eko dong di en dano kopwokere tuno piny yuto. 26Leini nogo gin ige: leini dedede kame tie kede abelekek i tien gi do di likame ekakarun, arabo likame engoko cam di eko medo nyamo obedo gi me kwer butu; ngat kame mulo gi bedo dano kopwokere. 27Leini dedede kame tie kede tien gi ongwon do di kitie kede lwet gi, obedo gi me kwer butu; ngat kame mulo kom gi ka kito bedo dano kopwokere tuno piny yuto, 28doko ngat kame yeo kom gi ka kito poore lwoko igoen mege, di eko dong di en dano kopwokere tuno piny yuto.
29-30Inunuk, iyoono me epone apapat, igwegwe me epone apapat, nyang kede agogou obedo gi me kwer butu. 31Ngat kame mulo gi, arabo kame mulo kom gi ka kito bedo dano kopwokere tuno piny yuto. 32Kame kito di kom gi oko poto i gimoro, gi nono doko gi kopwokere. Magonogi ribo jamini kame kopao ki kom yat, igoen, launi, ipukoi, arabo gimoro dedede kame kotio kede iepone moroni; kopoore rwako gi nono i yi pii, do di eko dong di pwodi epwokere tuno piny yuto. 33Kame moro kikom gi oko poto i yi agulu kame kocweo kede lobo, gi dedede kame tie i yi agulu nono doko gi kopwokere, doko miero nek agulu nono. 34Kame pii me akodi agulu nono oony i kom cam moro kame oudo poore acama, cam nono bino doko gi kopwokere; doko da kame gimoro kame poore amata odonyo i yi agulu nono, giamata nono da doko gi kopwokere. 35Ka kom gi oto nono opoto i gimoroni, akadi i keno amoto i tutuk me tedo, gi nono doko gi kopwokere; kopoore babaro en. 36Do atan arabo akong kame pii tie iye bedo gi kame li kede pwokere, bed bala gi atie iye koudo oriamakin kede kom gi koto dong di tie gi kopwokere. 37Kame kiko to di kom gi arabo dul kom gi oko poto i kom kodi kame oudo kopoko me acua, kodi nono likame bedo gi kopwokere; 38do ka kiko to di kom gi arabo dul kom gi oko poto i kom kodi kame kobido kede pii, kodi nono doko gi kopwokere.
39Ka le moro kame itwerunu camo oto, ngat kame mulo kom le oto nono doko dano kopwokere tuno piny yuto. 40Ka ngatamoro oko camo ringo me le nono, poore elwok igoen mege di eko dong di en dano kopwokere tuno piny yuto; doko da jo kame yeo kom le oto nono poore lwoko igoen gi di kiko dong di gin jo kopwokere tuno piny yuto. 41Gimogo anyidinyidi piny i wi lobo tie gi me kwer butu, likame ipoorenu camo gi, 42akadi bed bala kiliao aliaa kede kor gi, amoto kioto kede tien gi ongwon, arabo kitie kede tien gi atot atota. 43Kur icamunu gimoro kikom gi nogi di ikounu doko jo kopwokere. 44- Ango en Rwot Rubanga wu; lonyerenu ikounu bedo jokacil, pien ango ngat kacil. 45Ango en Rwot ngat kowoto wu ki Misiri tetekeny abed Rubanga wu; miero ibedunu jokacil piento ango da acil.
46Magonogi obedo iswilia amakere kede leini, kede winy, kede giakuo dedede abedo i yi pii, kede gikame nyidinyidi piny i wi lobo. 47Ipoorenu ngeno poko gikame kotero be opwokere kede kalikame opwokere, giakuo kame itwerunu camo kede kobedo me kwer.


text:
Lulevi 11
Lee ma gicamo ki lee ma gikwero
(Nwo 14.3-21)
1Rwot owaco bot Moses ki Aron ni, 2“Wuwac bot io Icrael ni, Man aye gin makwo ma wutwero camo ki i kin lee ducu ma tye i wi lobo. 3Lee ducu ma oboŋ tyengi akara, ma kin tyengi opokke, ma nyamo omen, ma i k in lee ducu wutwero camone. 4Ento lee ma nyamo omen nyo ma oboŋ tyengi akara ma pe wubicamo gin ene: Kinaga kadi en nyamo omen, ento oboŋ tyene pe akara; pienno bedo keni botwu, wubikwerone. 5Ki oduka nyamo omen, ento oboŋ tyene pe akara; pienno bedo keni botwu, wubikwerone. 6Ki apwoyo bene kadi en nyamo omen, ento oboŋ tyene pe akara; pienno bedo keni botwu, wubikwero. 7Ki opego, kadi oboŋ tyene akara, kin tyene opokke, ento pe nyamo omen; pienno bedo keni botwu, wubikwero. 8Pe wucam riŋogi, pe wugud wa komgi ma oto bene; gin bedo keni botwu, wubikwerogi.
9“Magi aye wutwero camogi ki i kin gin ducu ma bedo i pii. Gin ducu ma bedo i pii ma tye ki kiŋa ŋegi ki pok komgi, ma i nam ki ma i kulu ducu, wutwero camogi. 10Ento gin ducu ma tye i nam ki i kulu ducu ma pe ki kiŋa ŋegi ki pok komgi i kin gin ma corre limuk i pii ki i kin gin makwo ma bedo i pii, bedo gin me kwer botwu. 11Gibibedo me kwer botwu; pe wubicamo riŋogi, dok komgi mutone bene bedo me kwer botwu. 12Gin ducu ma i pii ma pe ki kiŋa ŋegi ki pok komgi bedo me kwer botwu.
13“Magi aye gin ma bibedo me kwer botwu ki i kin winyo; pe gibicamogi, gin gibedo me kwer: ocur, acut, koga, 14okwata, ocecu ki kit kwagi ducu; 15agak ki kit kwagi ducu; 16udu, tebu, wetwet, olwilwit ki kit kwagi ducu; 17tula, alwinya, adyeladyel, 18lagweno kulu, kikuŋ, ki ocur madito, 19acebe, ogoro ki kit kwagi ducu; ki putput, ki olik.
20“Kwidi ducu ma tye ki bwomgi, ma giwoto ki tyengi aŋwen, bedo me kwer botwu. 21Ento i kin kwidi ma tye ki bwomgi, ma giwoto ki tyengi aŋwen, wutwero camo gin ma tye ki tyengi mabocone ma gipye kwede i wi lobo. 22Wutwero ca mo magi i kingi: bonyo ki kit kwagi ducu; ocenne ki kit kwagi ducu, labari ki kit kwagi ducu; ki otwoŋo ki i kit kwagi ducu. 23Ento kwidi mukene ducu ma gitye ki bwomgi, ma gitye ki tyengi aŋwen, gibedo me kwer botwu.
24“Magi gin ma bimiyo wudoko keni; ŋat ma ogudo kom mutone bibedo keni nio wa otyeno. 25Ŋat ma ot iŋo dul komgi mo muto-ni bilwoko boŋŋine ci bibedo keni nio wa otyeno. 26Lee ducu ma oboŋ tyene akara, ento kin tyene pe opokke, nyo ma pe nyamo omen, bedo keni botwu; ŋat ma ogudo komgi bibedo keni. 27Ki lee ducu ma woto ki opany tyengi, i kin lee ducu ma giwoto ki tyengi aŋwen, bedo keni botwu. Ŋat ma ogudo kom mutone bibedo keni nio wa otyeno. 28Dok ŋat ma ot iŋo kom mutone bilwoko boŋŋine ci bibedo keni nio wa otyeno; gin bedo keni botwu, wubikwerogi.
29“Man aye gin ma bedo keni botwu ki i kin gin ma nya ma corre limuk i wi lobo: oculi, oyoo adeŋ, lagwe lakaka ki kit kwagi ducu, 30laromo ot, ŋec, lagwe kweyo, ki laŋogo. 31Man aye gin makeni botwu ki i kin gin ducu ma gicorre limuk; ŋat ma ogudo komgi ka guto bibedo keni nio wa otyeno. 32Ka mo i kingi ma doŋ oto opoto i kom jami mo-ni, jami-nu bibedo keni, kadi weer, nyo boŋo aruka, nyo laa, nyo kicaa, jami mo keken ma gitiyo kwede pi kit tic mo-ni; myero giket i pii, ci bibedo keni nio wa otyeno, ka doŋ bibedo ma olony. 33Dok ka mo i kingi opoto i agulu, nyo atabo nyo kit gin mo macalo meno ma gicweyo ki lobo, gin ducu ma tye iye bibedo keni, agulu nyo atabo-gu wubineko woko. 34Ginacama mo ma gicamo ma tye iye, ma gionyo iye pii, bibedo keni; ki ginamata ma gimato ki i agulu-ni nyo atabo-gu bibedo keni. 35Jami ducu ma dul komgi mo muto-ni opoto i kome bibedo keni, kadi keno nyo tuk keno gibimuko woko; gin gudoko keni, ci gibibedo keni botwu. 36Kadi bed kumeno, waŋ it nyo bur taŋi me jolo pii bibedo ma olony; ento gin ducu ma ogudo kom mutone bibedo keni. 37Ka dul komgi muto-ni opoto i kom kodi mo me acoya, ma gibicoyo, kodi-nu bibedo ma olony; 38ento ka onoŋo gionyo pii i kom kodinu, ce dul komgi mo muto-ni opoto i kome, ci bedo keni botwu.
39“Ka lee mo ma gicamo oto woko, ŋat ma ogudo geŋŋe bibedo keni nio wa otyeno. 40Ŋat ma ocamo geŋ meno bilwoko boŋŋine ci bibedo keni nio wa otyeno. Dok ŋat ma otiŋo geŋ-ŋu bilwoko boŋŋine, ci bibedo keni nio wa otyeno.
41“Gin ducu ma nya ma corre limuk i wi lobo gin aye gin me kwer; pe gibicamone. 42Gin ducu ma woto kun ywane ki iye, ki gin ducu ma woto ki tyengi aŋwen, nyo ma tye ki lwak tyengi mapol, gin ducu ma nya ma corre limuk i wi lobo pe wubicamogi, pien gin aye gin me kwer. 43Pe wulokke wudok gin me kwer pi gin mo-ni ma nya ma corre limuk; dok pe wuballe wudok keni pigi. 44-Pien an a Rwot Lubaŋawu; pi meno wulonnye kekenwu wubed maleŋ, pien an aleŋ. Pe wuballe wudok keni pi gin mo ma corre limuk ma lak i wi lobo. 45Pien an aye a Rwot ma akwanyowu woko ki i lobo Ejipt, wek abed Lubaŋawu; mumiyo wubed jo maleŋ, pien an aleŋ.”
46Man aye cik ma otiko lee ki winyo ki gin makwo ducu ma kwan i pii, ki gin ducu ma corre limuk i wi lobo, 47wek dano gupok kin gin ma keni ki gin ma olony, ki kin gin makwo ma gitwero camo ki gin makwo ma pe gitwero camo.


text:
Luka 15
Carolok i kom latin romo murwenyo
(Matayo 18.10-14)
1-Lujog-mucoro ki lubalo onoŋo yam ginyiko cok ka winyo lok pa Yecu. 2Luparicayo ki lupwony-cik guŋur kun giwaco ni, “Dano man jolo lubalo dok camo kwedgi.”
3Omiyo Yecu obolo botgi carolok man ni, 4“Aŋa i kinwu ma tye ki romi miya acel, ka ŋat acel i kingi orwenyo, pe biweko romi pyeraboŋwen wiye aboŋwen i olet, ci cito ka yenyo en murwenyo-ni, nio waŋ ma onoŋe? 5Ka onoŋe, ci bolo i wi gwoke, kun cwinye yom. 6Ka oo paco, lwoŋo lureme ki luwote kacel, ci waco botgi ni, ‘Cwinywu obed yom kacel kweda, pien doŋ anoŋo romona ma yam orwenyo-ni.’ 7Kit meno atito botwu ni, bibedo yomcwiny madit twatwal i wi polo i kom labalo acel ma oŋut, makato i kom jo pyeraboŋwen wiye aboŋwen ma kitgi atir ma pe mito ŋut.
Carolok i kom ciliŋ murwenyo
8“Nyo dako mene, ma tye ki ciliŋ apar, ka ciliŋ acel orwenyo pe bicwinyo mac tara, ci yweyo ot kun yenyo matek nio waŋ ma onoŋo? 9Ka doŋ onoŋo, ci lwoŋo lureme ki luwote kacel, kun waco botgi ni, ‘Cwinywu obed yom kacel kweda, pien doŋ anoŋo ciliŋ-ŋa ma onoŋo orwenyo-ni.’ 10Kit meno atito botwu ni, bibedo yomcwiny i nyim lumalaika pa Lubaŋa i kom labalo acel ma oŋut.”
Carolok i kom latin murwenyo
11Dok owaco ni, “Yam tye dano mo ma tye ki awobene aryo. 12Matidine owaco bot wonne ni, ‘Aba, miya dul lim ma ka mera.’ Wongi opoko limme i kingi. 13Lacen ka nino okato manoknok, awobi matidi-ni ocoko jamine ducu, ocako wotte me cito i lobo mabor; obalo limme kunnu pi bedo me carocaro. 14Ka limme doŋ otum ducu, ci kec laparanat matek opoto i lobo meno, awobi-nu ocako mal ata. 15Ocito odak bot ŋat mo ma i lobo meno; dano nu ocwale i olette ka kwayo opego. 16Iye oparo yeŋ ki pok cam ma opego camo; pe tye ŋat mo ma omiye gin mo. 17Ento ka oniaŋ pire kene, ci owaco ni, ‘Lutic pa wora tye adi ma gicamo kwon loyogi, ento an kono ato kec kany! 18Abia, acito bot wora, abiwacce ni, “Aba, doŋ abalo bot polo ki i nyimi; 19doŋ pe amyero gilwoŋa ni an a wodi; loka abed macalo ŋat acel i kin liticci.” ’ 20Ci oa obino bot wonne. Ento ka onoŋo pud tye cen ka mabor, wonne onene. Kica omake i kome, oriŋo okwako ŋute, onoto leme. 21Wode owacce ni, ‘Aba, doŋ abalo bot polo ki i nyimi, pe doŋ amyero gilwoŋa ni an a wodi.’ 22Ento wonne owaco bot luticce ni, ‘Wukel jor maber makato ducu oyot, wuruk i kome; wurwak agit i lwet ciŋe, ki war i tyene. 23Wukel bene wod twon mucwe, wuneki, wek wacamu, wabed ki yomcwiny; 24pien latinna-ni yam oto, koni doŋ kwo; yam orwenyo, doŋ ginoŋe.’ Gucako bedo ki yomcwiny.
25“Wode madit onoŋo tye i poto; ka dwogo ma onyiko cok ki ot, owinyo wer ki myel. 26Olwoŋo ŋat acel i kin lutic, openye ni, ‘Man kono gin aŋo ma tye ka timme-ni?’ 27Latic-cu odokke iye ni, ‘Omeru doŋ odwogo, woru onekke wod twon mucwe, pien ogame ma kome yot kun kwo.’ 28Ento kiniga omake, okwero donyo i ot. Wonne okatti woko obako doge bote, 29ento en odokke iye ni, ‘Nen, pi mwaka magi mapol ata an atiyo boti, ma naka yam peya akwero winyo cikki, ento peya imiya kadi ma latin dyel mamwa, wek cwinya obed yom ki lurema. 30Ento latinni man obino ma olanyo limmi ducu i kom mon ma lucoco, in inekke wod twon mucwe!’ 31Wonne ogamo doge ni, ‘Latinna, in nino ducu itye kweda, jamina ducu meri. 32Ber wacam kun wabedo ki yomcwiny, pien omeruni yam oto, koni doŋ kwo, yam orwenyo, doŋ ginoŋe.’ ”


text:
Acakki 13
Abram ki Lot gupokke woko
1Kit meno Abram odwogo woko ki i Ejipt, en ki dakone, ki lwak jami ducu ma yam tye bote, kacel ki Lot, ci gutiro i Negeb.
2I kare meno onoŋo Abram odoko lalonyo dyaŋ mada, ki lim me ryal, ki jabu-gu. 3Okobo, omedde ki wotte nia ki i Negeb, odak wa Betel, ka ma yam koŋ okwono guro iye kemane, ma tye i kin Betel ki Ai, 4i kabedo ma yam okwoŋo caŋo iye keno tyer; ki kunnu aye dok Abram olwoŋo iye nyiŋ Rwot. 5Ki Lot ma yam onywako wot ki Abram, ceŋ tye ki romi ki dyaŋi-gu ki kema bene. 6Lobo onoŋo doŋ pe romo ka kwat pi gin aryo ducu; pien onoŋo gin ducu ciŋgi ki lim madwoŋ, ma pe romogi bedo kacel. 7Onoŋo mone doŋ tye i kin lukwa lim pa Abram ki lukwa lim pa Lot. I kare meno onoŋo jo Kanaan ki jo Periji aye gibedo i lobo meno.
8Abram ocako waco ki Lot ni, “Pe wawek mone obed i kin in ki an, ki i kin lukwa limmi ki lukwa limma, pien wan ot acel. 9Lobo man ducu pe ineno i nyimi ene? Ber ipokke giri woko keni ki i koma. Ka ibidok tuŋ acam, ci an abidok gira tuŋ acuc: ce ka in idok tun acuc, ci an abidok gira tuŋ acam.” 10-Ci Lot ocako tiŋo waŋe malo, ka oneno nota Jordan ducu ma iye ki pii macalo poto pa Rwot, rom ki lobo Ejipt mudok yo tuŋ Joar; man yam otimme i kare ma Rwot peya ojwero Codom ki Gomora. 11Pienno Lot oyero gire pire kene lobo ducu ma yam tye i nota Jordan, ci Lot ocako dak yo tuŋ wokceŋ: kit meno gupokke woko kekengi. 12Abram obedo mere i lobo Kanaan, kun Lot kono bedo mere i kin gaŋi ma gitye i nota, ocako dak ki kemane nio wa Codom. 13Jo ma i Codom onoŋo jo maraco, balgi dwoŋ twatwal i nyim Rwot.
14Rwot oloko ki Abram ma doŋ onoŋo gutyeko pokke woko ki Lot ni, “Tiŋ waŋi malo, nen piny nia ki i kabedo ma it ye iye-ni, nen tuŋ acam ki tuŋ acuc, ki tuŋ wokceŋ ki tuŋ potoceŋ; 15-pien lobo meno ducu ma ineno-ni abimiyone boti ki bot likwayi matwal. 16Abimiyo likwayi bedo pol ma rom ki apwa me ŋom; mumiyo ka ŋatti mo twero kwano wel apwa me ŋom, ci likwayi welgi bikwanne. 17Doŋ ia malo, iwot i dye lobo-ni, wek inen borre ki lacce, pien abimiyo boti.” 18Kit meno Abram okobo kemane, odak, obedo i te kworo me Mamre, ma tye i Kebron; dok ocano keno tyer pi Rwot kunnu.


text:
Marako 11
Yecu odonyo i Jerucalem ki deyo madwoŋ
(Matayo 21.1-11; Luka 19.28-40; Jon 12.12-19)
1I kare ma doŋ gicok o i Jerucalem, ki tuŋ Betepage ki Betania, i kor got Jeituni, ci Yecu ocako oro jo aryo ki i kin lupwonnyene, 2ocikogi ni, “Wucit i gaŋ ma tye i nyimwu. Ka ce wudonyo iye, ci wutugi noŋo latin kana ma gitweyo, ma ŋatti peya oito i wiye; ci wugony, wek wukel. 3Ka ce dano mo openyowu ni, ‘Wugonyo woko piŋo kaa?’ wudokke iye ni, ‘Rwot aye mito; ci bicwalo dwoko woko kany oyotoyot.’ ” 4Gucako cito, gunoŋo gitweyo latin kana i doggola woko ki i ŋet yo, ci gugonyo. 5Jo mogo ma gucuŋ kunnu gupenyogi ni, “Wubetimo gin aŋo, ma wugonyo ki latin kana-ni?” 6Gudok iye kit ma Yecu ocikogi kwede, ci guye ni gucit kwede. 7Ci gukelo latin kana bot Yecu, gucako peto boŋŋigi i kome, ocako bedo i wiye. 8Jo mapol gupeto boŋŋigi i dye yo, ki jo mogo gupeto jaŋ yadi ma potgi oluk ma gu jako ki i potti. 9-Ci jo ma gutelo yo ki jo ma gilubo kore gidaŋŋe ni,
“Ojana! Lubaŋa omi gum i kom
dano ma bino i nyiŋ Rwot!
10Lubaŋa omi gum i kom ker pa kwarowa Daudi ma obebino-ni!
Ojana malo i wi polo!”
11Yecu ocako donyo i Jerucalem ki i ot pa Lubaŋa bene, oŋiyo kit jami-gu ducu, ka odok i Betania kacel ki jone apar wiye aryo, pien onoŋo piny doŋ oyuto woko.
Yecu oceno yat oduro
(Matayo 21.18-19)
12Orwone dok gua ki i Betania, ma kun kec neke. 13Ka oneno yat oduro ki cen ma pote oluk, ci ocito ka nenone ni gwok nyo enoŋ iye mucekke. Ka oo i te yat, ci pe onoŋo iye gin mo, onoŋo pote keken, pien onoŋo peya kare me cekke.
14Lupwonnyene guwinyo ka en wacci, “Ŋat mo pe ocam nyigi matwal.”
Yecu olonyo ot pa Lubaŋa
(Matayo 21.12-17; Luka 19.45-48; Jon 2.13-22)
15Ka gubino i Jerucalem, ci Yecu odonyo i ot pa Lubaŋa, ocako ryemo lucat-wil ki luwil jami i ot pa Lubaŋa. Ci oryebo meja pa lulok cente, ki kom pa lucat amam; 16pe onoŋo dok ye ni dano mo oŋol i ot pa Lubaŋa ki yec mo. 17-Ka dok ocako pwonyogi kun loko ni, “Pe yam gicoyo ni, ‘Oda gibilwoŋo ni ot me lega pa rok ducu’? Ento wun wuloko odoko boro pa luyak.” 18Ajwagi madito pa Lubaŋa ki lupwony-cik gubedo ka winyo lokke, ci gucako yenyo kit yo mo me neke woko; pien gin gitye ka lworo en. Pien onoŋo lwak ducu gitye ka uro kit pwonnye. 19Ka piny oyuto, ci ocako a woko ki i Jerucalem.
Pwony ma oa i lok kom yat oduro
(Matayo 21.20-22)
20Odiko ka gitye ka wot i yo meno, guneno oduro otal nia wa i lwite. 21Petero ocako po pire, ci owacci, “Lapwony, nen yat oduro ma iceno-ni otal woko.” 22Yecu ogamo ni, “Wuye Lubaŋa. 23-Adada awacciwu ni, dano ma biwaco ki got man ni, ‘Mukke wek itiŋŋe ipot wa i nam,’ ma kun pe kalo akala i cwinye, ento noŋo oye ni gin ducu ma elego-ni bitimme, ci bitimme ada. 24Pi lok man mumiyo awacciwu ni, gin ducu ma wupenyo ci wulego Lubaŋa pire, ber wuye ni doŋ wulimo ci wubinoŋone ada. 25-Ka ce wutye ka lega i nyim Lubaŋa, ka onoŋo wutye ki kop mo i kom dano mo, ci wutimme kica, ka wek Wonwu ma tye i polo bene otimwu kica i kom balwu. [ 26Ento ka pe wutimo ki dano kica, ci Wonwu ma tye i polo pe bitimowu kica i kom bal mewu.”]
Gipenyo kit twer pa Yecu
(Matayo 21.23-27; Luka 20.1-8)
27Gin dok gudwogo i Jerucalem. Ka onoŋo en tye ka wot i ot pa Lubaŋa ci ajwagi madito pa Lubaŋa ki lupwonycik ki ludoŋo gubino bote. 28Gupenye ni, “Twer mene mumiyo itimo lok macalo man? Dok aŋa mumiyi twero meno?” 29Yecu ogamo doggi ni, “An koŋ apenyowu ki peny mo acel; wek wun bene wudokka iye, ka an abititowu kit twero mumiyo atiyo lok man. 30Batija pa Jon twerone oa ki bot Lubaŋa nyo oa ki bot dano? Wun wudokka iye.” 31Gucako bedo ki pyem i kingi kekengi, kun gipyem ni, “Ka koni wawacci, ‘Twerone oa ki bot Lubaŋa’, ci en dok bipenyowa ni, ‘Ci piŋo pe wuye lokke?’ 32Ka dok wawacci twerone oa ki bot dano kono?” Ento gin gulworo lwak, pien lwak ducu giŋeyo maber ni, Jon aye lanebi atika. 33Guwaco bot Yecu ni, “Wan pe waŋeyo.” Yecu bene owacogi ni, “An bene pe abitito botwu kit twero mumiyo atiyo man.”


text:
Luka 5
Yecu olwoŋ lucik-rec
(Matayo 4.18-22; Marako 1.16-20)
1-I kare ma gudiyo Yecu cok pi winyo lok pa Lubaŋa, onoŋo ocuŋ i dog nam Genecaret. 2Onoŋo yeya aryo i dog nam; lumak-rec onoŋo gua woko ki i igi, gitye ka lwoko obwogi. 3Oito i yeya acel ma onoŋo pa Cimon, olege ni koŋ okwaŋ manok i nam. En obedo piny, opwonyo lwak kun tye i yeya. 4Ka doŋ otyeko lok, ci owaco bot Cimon ni, “Kwaŋ icit i kut, wubol obwowu wumak rec.” 5-Cimon odokke iye ni, “Ladit, wayelle dyewor benebene, pe wamako gin mo. Ento pi lokki abibolo obwo.” 6-Ka gutimo kit meno, ci gumako lwak rec mapol ata, obwogi ocako cot. 7Ci gugwelo lutic wadgi ma i yeya mukene ni gubin gukonygi. Gubino guloko rec i yeya aryo ducu gupoŋ woko, omiyo gucako mwony. 8Ka Cimon Petero oneno, opoto piny i coŋ Yecu, owaco ni, “Rwot, cit giri, iweko, pien an labalo.” 9Pien en ki dano ducu ma tye kwede guuro pi rec ma gumako. 10Yakobo ki Jon litino pa Jebedayo, ma gin yam ribbe ki Cimon i dog tic, bene guuro. Yecu owaco bot Cimon ni, “Pe ilwor; cakke koni ibimako dano.” 11Ka doŋ gukelo yeyagi i wi tera, guweko gipinygi ducu gulube.
Yecu olonyo kom ladobo
(Matayo 8.1-4; Marako 1.40-45)
12Ka yam tye i gaŋ mo, dano mo obino ma dobo orwato i kome. Ka oneno Yecu, ci oryebbe piny olege ni, “Ladit, ka imito, itwero lonya.” 13Yecu oryeyo ciŋe ogudo kome, kun wacce ni, “Amito; komi olony.” Cutcut dobo ocaŋ ki i kome. 14-Yecu ocike ni pe myero otit bot dano mo; ento ni, “Cit, inyutte keni bot ajwaka pa Lubaŋa, imi gityer pi komi ma doŋ ocaŋ-ŋi, kit ma yam Moses ociko, wek obed lanyut botgi.” 15Ento pire oywek matek makato, lwak mapol ocokke ka winye dok wek ocaŋgi ki i kom twogi. 16Ento Yecu yam lwitte kare ki kare cito ka lega i tim.
Yecu ocaŋo dano ma twoyo two akweya kom
(Matayo 9.1-8; Marako 2.1-12)
17I nino mo acel onoŋo Yecu tye ka pwony, kun Luparicayo ki lupwony-cik ma gua ki i kin gaŋi ducu me Galilaya ki Judaya ki Jerucalem gubedo kunnu; tek pa Rwot me caŋo dano onoŋo tye i kome. 18Cutcut dano gukelo bote lagoro mo ma twoyo two akweya kom, ma obuto i wi kitara. Guyenyo yo me tere i ot wek gikete i nyim Yecu; 19ento ka pe gunoŋo yo, pi pol pa lwak, guito i wi ot, gucwale ki kitarane ki i kin mategula i dye ot i nyim Yecu. 20Ka Yecu oneno niyegi, ci owaco ni, “In ba, balli doŋ giweko woko.” 21Lupwony-cik ki Luparicayo gucako pennye kekengi, kun giwaco ni, “Man aŋa ma loko lok me yeto Lubaŋa-ni? Aŋa ma twero weko bal, kono Lubaŋa keken?” 22Ka Yecu oniaŋ penygi, ci odok iye botgi ni, “Piŋo wutye ka pennye i cwinywu? 23Mene ma yot, me waco ni, ‘Balli doŋ giweko,’ nyo ni, ‘A, iwoti’? 24Ento meno wek muŋe ni Wod pa dano tye ki twero me weko bal i wi lobo” ci ociko lagoro ni, “Awacci ni, A, ikwany kitarani, idok paco.” 25Cutcut oa malo ocuŋ i nyimgi, okwanyo gin ma onoŋo obuto iye odok paco kun pako Lubaŋa. 26Dano ducu guuro matek twatwal, gupako Lubaŋa. Lworo omakogi, guwaco ni, “Waneno gin me aura tin.”
Yecu olwoŋo Levi
(Matayo 9.9-13; Marako 2.13-17)
27Ka man otum, ci Yecu okato woko, oneno lajog-mucoro mo ma nyiŋe Levi, kun obedo piny i ka jogo mucoro; ci owacce ni, “Luba.” 28Levi oweko jamine ducu, oa olubo kore.
29Levi otedo karama madit i ode pi Yecu, lwak lujog-mucoro mapol ki jo mukene gubedo piny i dog cam kacel kwedgi. 30-Luparicayo ki lupwony-cik guŋur i kom lupwonnyene, kun gipenyo ni, “Piŋo wucamo dok wumato kacel ki lujog-mucoro ki lubalo?” 31Yecu odok iye botgi ni, “Jo ma komgi yot pe gimito daktar; ento jo ma komgi lit aye mito. 32An pe abino ka lwoŋo jo ma kitgi atir, ento lubalo, wek guŋuti.”
Peny i kom lok me ri kec
(Matayo 9.14-17; Marako 2.18-22)
33Guwacce ni, “Lupwonnye pa Jon giri kec kare ki kare, dok gilego bene, ki pa Luparicayo bene kit meno, ento lupwonnyeni gicamo dok gimato do.” 34Yecu openyogi ni, “Wutwero miyo luwot lanyom ri kec ma kun lanyom tye kwedgi? 35Ento kare bibino ma ka gikwanyo lanyom woko ki botgi, ka doŋ gibiri kec i kare meno.”
36Dok obolo botgi carolok ni, “Pe tye ŋatti mo ma yeco kiraka ki i kom ginaruka manyenne woko, ci dabo i kom ginaruka muti; ka otimo kit meno, ci biyeco manyen-ni woko, dok kiraka ma i kom manyen-ni pe birwatte ki muti-ni. 37Dok pe tye ŋatti mo ma piko koŋo vino manyen i kicaa macon; ka opiko, ci koŋo vino biyeco kicaa woko, kicaa bene biballe. 38Ento koŋo vino manyen myero gipik i kicaa manyen bene. 39Pe tye ŋat mo ma ka omato koŋo vino macon ci dok mito manyenne, pien wacci, ‘Macon-ni mit.’ ”


text:
Daniel 9
Daniel olego pi rokke
1I mwaka mukwoŋo me loc pa Dario wod pa Akacwero, ma en anywalli pa jo Media, en aye Dario odoko iye kabaka, ci oloyo ker pa jo Kaldaya. 2-An Daniel onoŋo akwano i buk lok ma yam Rwot onyuto bot lanebi Jeremia, gin ma myero okwoŋ timme ma noŋo Jerucalem bibedo obur; ci anoŋo kare meno ginyuto wel mwakane ni biromo pyerabiro kulu.
3Lacen aloko waŋa bot Rwot Lubaŋa, kun ayenye, alego dok abako doga bote, kun ari kec ma aruko boŋo cola ma abuko koma ki buru bene. 4Abedo ka lega i nyim Rwot Lubaŋana kun atuco balwa ma awacci, “Ai Rwot Lubaŋa, in idit, dok wabedo ki lworo i nyimi. In Lubaŋa me ada dok igwoko gicikkeni ki mar meri ma pe lokke pi jo ma gimari dok ma gilubo cik meri. 5Watyeko balo, wabedo ka timo roc mapol kun watimo bene gin maraco adada, dok wajemo woko i komi, waloko ŋewa woko boti, pe walubo cikki; dok bene pe watiyo gin ducu ma yam iciko. 6Pe wabedo ka winyo lok pa luticci ma gin lunebi, ma gubedo ka tito lok ducu ki nyiŋi bot lukerwa, rwodiwa, ki bot kwarowa kacel ki bot lwak ducu ma gibedo i lobowa. 7Ai Rwot, kit ma atir gire tye boti keken, ento ki tuŋ botwa Lewic doŋ obalo waŋwa woko, kit macalo otimme kwede i nino man i kom jo Juda, i kom jo ma bedo i Jerucalem, ki i kom jo Icrael ducu, jo ma bedo ka macok ki jo ma gibedo ka mabor, i lobo ma yam iryemogi iterogi iye ducu, pi tim me roro ma onoŋo gubedo ka timone i komi. 8Ai Rwot nen lewic obalo waŋwa woko, wan ducu kacel ki lukerwa, rwodiwa, ki kwarowa, pien onoŋo watimo bal i komi. 9Kica ki weko bal tye bot Rwot Lubaŋawa, kadi bed onoŋo wajemo woko i kome. 10Pe wabedo ka winyo lok dog Rwot Lubaŋawa, dok pe walubo cik ma onoŋo en oketo piwa kun wok ki bot luticce lunebi. 11Jo Icrael ducu gubalo cikki woko, ka guloko ŋegi woko boti, gukwero winyo lok dogi ma ibedo ka loko botgi. Pi meno oweko lok me ceno dano ki lok me lamo dog ma yam gicoyo i buk pa Moses ma en laticci, gikwanyo gionyo woko i komwa, pien doŋ watimo bal i komi. 12In doŋ icobo gin ma yam oloko i komwa ki i kom luloc ma onoŋo giloyowa, ci ikelo can madit i komwa; kit tim man pud peya nen i piny ma tye i te polo, en kit gin acel-lu ma yam gitimo i kom Jerucalem. 13Kadi bed can madit man opoto i komwa, kit macalo gicoyo i buk me cik pa Moses, ento pe walego kica bot Rwot Lubaŋawa, pe waweko balwa ducu, kun wamine kenwa me lubo ada meri. 14Meno aye gin mumiyo Rwot okano can madit piwa, ka lacen oketo i komwa; pien Rwot Lubaŋawa oporre i gin ducu ma en tiyo, ento wan aye pe wabedo ka winyo lokke. 15Kombeddi doŋ, ai Rwot Lubaŋawa, yam ikwanyo joni woko ki i lobo Ejipt ki tek me badi, yam imiyo nyiŋi oywek iye, kit macalo tye kwede i kare man, ento onoŋo wabalo, dok watimo gin maraco adada. 16Ai Rwot, kit macalo gin ducu ma itiyo tye atir, jwa kinigani ki akemoni woko ki i kom Jerucalem ma en aye gaŋ kaili ki gotti maleŋ, pien pi bal mewa aye, ki pi bal mapol ma yam kwarowa gutimo, omiyo Jerucalem kacel ki lwakki gudoko lok aboka i kin rok ducu ma gibedo ka ŋetwa ma gurumowa dyere. 17Pi meno kombeddi, ai Lubaŋawa, winy legana an laticci, ki lega me bako dog ma akelo i nyimi; dok bene ai Rwot, mi waŋi oryeny i kom ot meri maleŋ, ma doŋ odoŋ obur-ri. 18Ai Lubaŋana, cik iti iwiny, yab waŋi ci inen to-piny ma opoto i komwa, ki i kom gaŋ ma gilwoŋo ki nyiŋi-ni. Pe wabako dogwa boti kun wageno ni kitwa tye atir, ento pi geno kica meri madwoŋ. 19Ai Rwot, winywa ba; ai Rwot, wek balwa; ai Rwot, cukke ci iti gin mo, pe igalle, pi nyiŋi keni keken, ai Lubaŋana, pien gaŋ man kacel ki lwak ducu ma gibedo iye gilwoŋogi ki nyiŋi.”
20Kumeno abedo ka lok kun alego, atuco balla ki pa lutuwa jo Icrael, kun bene akelo lega me bako doga i nyim Rwot Lubaŋana pi got mere maleŋ. 21-I kare ma atye ka lok kun alego kwede, cutcut atuggi neno dano ma nyiŋe Gabriel, dano ma onoŋo doŋ atyeko nenone i waŋ lek i ginanyuta mukwoŋo ca; aneno obino bota kun ŋweco madwir adada i cawa me gitum me otyeno. 22En obino ci owacca ni, “Daniel, kombeddi abino ka miyo boti ryeko ki niaŋ muromo. 23I acakki lega me bako doggi lok mo okatti ma oa ki bot Lubaŋa, kombeddi abino ka titti pire, pien Lubaŋa mari matek twa twal. Pi meno tam tyen lok man wek iniaŋ i te lok me ginanyuta ma ineno.
24“Mwaka miya aŋwen ki pyeraboŋwen en aye kare ma giciko ma okemo lutuwu ki gaŋwu maleŋ, pi tyeko bal me kalo wi cik, pi giko bal woko doŋ matwal, ki pi kwanyo bal woko ki i komwu doŋ wulim kit ma atir ma bedo nakanaka, wek ginanyuta kacel ki lok ma yam lanebi oloko ocobbe kakare, dok bene pi wiro kabedo maleŋ makato ducu-ni ki moo. 25Doŋ amito iŋe dok iniaŋ maber ni, nia i kare ma lok man cito kwede woko pi roco ki pi gero Jerucalem odoco, nio wa i bino pa dano ma giwiro ma en laker, bibedo mwaka pyeraŋwen wiye aboŋwen. Ci gaŋ bibedo mwaka miya aŋwen ki pyeradek wiye aŋwen ma doŋ gigero odoco ki dyekalle ki cel lobo ma gitoro atora, ento meno bibedo i kare ma noŋo ayelayela dwoŋ adada. 26I ne mwaka miya aŋwen ki pyeradek wiye aŋwen, ŋat mo ma giwiro gibikwanye woko ma pe dok gibiketo ŋat mo me leyo kakare; ci lwak pa laker ma gikuro binone-ni bijwero gaŋ kacel ki kabedo maleŋ gibalo woko. Agikkine doŋ bibedo macalo pii aluka, ka doŋ lweny bibedo teretere nio wa i agikki; en aye to-piny ma yam gicikoni. 27-Ci en dano-nu bimoko gicikke ki jo mapol pi mwaka abiro; ki pi mwaka adek ki nucu, en bijuko tyero gitum ki gityer woko. Dano ma bikelo to-piny-nyi bibino kun noŋo obone woko i tim me kwer ma dano gitye ka timone, nio waŋ ma agikkine ma yam giciko-ni doŋ gionyo woko i kome.”


text:
2 Luker 22
Loc pa Yocia
(2 Tek 34.1-2)
1-Yocia ocamo ker ma mwaka me ditte aboro, ci obedo ka loc ki i Jerucalem pi mwaka pyeradek wiye acel. Nyiŋ minne Yedida, ma nya pa Adaya me Bojkat. 2Yocia obedo ka tiyo gin ma nen atir i waŋ Rwot; obedo ka lubo kit pa kwarone Daudi ducu, pe obedo ka cabbe yo tuŋ acuc nyo yo tuŋ acam.
Ginoŋo buk me cik i ot pa Rwot
(2 Tek 34.8-28)
3I mwaka me apar wiye aboro me loc pa kabaka Yocia, en ocwalo Capan wod pa Ajalia, wod pa Meculam ma karan, wa i ot pa Rwot, kun wacci, 4“Cit wa bot Ilkia, ajwaka madit, en okwan wei lim ma gikelo i ot pa Rwot, ma lukur-doggola gugamo ki bot lwak, 5wek gimi i ciŋ lutic ma giloyo dog tic me ot pa Rwot. Ci gin gumi i ciŋ lutic ma gitye kunnu ka tic i kom ot pa Rwot, pi yubo ka ma oballe, 6gin aye lupac ki lugedo, ki lugedo ki godi wek guti kwede me wilo bao bene, ki godi ma gimuko pi yu bo ot ka ma oballe. 7-Ento pe gupeny lok kom lim mo ma gimiyo i ciŋgi, pien gin gitiyo kwede ki gen.”
8Ilkia, ajwaka madit, owaco bot Capan ma karan ni, “Atyeko noŋo buk me cik i ot pa Rwot.” Ilkia omiyo buk bot Capan, ci okwano. 9Capan ma karan ocito kwede bot kabaka, ci odwoko lok bot kaba ka ni, “Ladit, watyeko kwanyo lim ma ginoŋo i ot pa Rwot, ci wamiyo i cin lutic ma giloyo dog tic me ot pa Rwot.” 10Capan ma karan dok otito ki kabaka ni, “Ilkia ajwaka madit otyeko miya buk mo.” Ka Capan ocako kwanone i nyim kabaka.
11Ka kabaka owinyo lok ma i buk me cik, ci oyeco boŋŋine woko. 12Kabaka ocako ciko Ilkia, ajwaka madit, ki Akikam wod pa Capan, ki Akbor wod pa Mikaya, ki Capan ma karan, ki Acaya ma latic pa kabaka kun waco ni, 13“Wucit ka penyo dog Rwot pira, ki pi lwak, ki pi ker me Juda ducu, pi lok ma i buk man ma gityeko noŋone-ni. Akemo pa Rwot kara doŋ olyetto i komwa matek, pien kwariwa pe gubedo ka woro lok ducu ma i buk man, pi tic kwede i kit ducu ma yam gicoyo kwede ma mako komwa.”
14Ilkia, ajwaka madit, ki Akikam, ki Akbor, ki Capan ki Acaya gucito bot Kulda ma lanebi ma dako, ma cware Calum wod pa Tikva, ma wod pa Karkac ma lagwok boŋŋi pa kabaka, ci guloko kwede. Dako-nu onoŋo bedo i Jerucalem, i dul gaŋ ma gilwoŋo Dul gaŋ me Aryone. 15En owaco botgi ni, “Rwot, Lubaŋa pa Icrael, owaco kuman ni, ‘Wutit bot dano ma ocwalowu bota ni. 16Rwot owaco kuman ni, Nen ba, abikelo gin marac poto i kom kabedo man, ki i kom jo ma gibedo iye, pi cobo lok ducu ma gicoyo i buk ma kabaka me Juda okwano; 17pien gutyeko bwota woko kun giwaŋo odok eceta bot lwak lubaŋa mukene, wek gimi kiniga obed ka maka pi jogi ducu ma gitiyo ki ciŋgi-ni. Pienno akemona bilyetto matek i kom kabedo man, ma pe doŋ bikwe. 18Ento lok ma dok i kom kabaka me Juda ma ocwalowu ka penyo dog Rwot, wun wubiwacce kit man ni, Rwot Lubaŋa me Icrael owaco kit man ni, i kom lok ma iwinyoni, 19doŋ ityeko ŋut ki i cwinyi, ci imwolle keni i nyim Rwot i kare ma iwinyo kit lok ma yam aloko i kom kabedo man, ki i kom jo ma gibedo iye, ni bidoko obur, miyo gibitic ki nyiŋe macalo lok lacen dano, ci icako yeco boŋŋini woko kun ikok kwede i nyima; pienno an bene atyeko winyo kokoni, man lok pa Rwot kikome. 20Nen ba, an abidwoki i kin kwarini, ci gibiyiki i lyelli ki kuc, dok waŋi pe bineno gin marac ducu ma abikelo i kom kabedo man.’ ” Ci gin gudwoko lok bot kabaka.


text:
Yai 25
Giamia pi Taberenakol
(Yai 35.4-9)
1Rwot oko waco ne Musa be, 2“Wace jo me Isirael pi mina giamia. Gam giamia dedede kame ngat acelacel bino kwanyo bala kame cunye tele kede. 3Mage en giamia kame in ibino gamo kibut gi: saabu, siliba, kede nyonyo buronsi; 4igoen ebululu ebululu, akwakwar, kede akwar kame kotimo kede yer me romini; igoen apwot kame meny, igoen kame kotimo kede yer me diegi, 5launi kame konyongo me romini kede imukulen ace; ibaon me yen kame kolwongo be akasia; 6mo me italan; jamini kame ngwece gi mit me nyalo mo me wir, kede odok adunya kame ngwe kur; 7kide me wel kame kolwongo be onik kede kide apat me wel kame kobino keto i kom epod kede i kom isau me kor. 8Jo poore timo nango Kabedo Kacil, tetekeny abed i diere gi. 9Timenu karacel kede jamini me yie dedede bala kame ango abino nyuto ne wu.”
Sanduku me Isikan
(Yai 37.1-9)
10Rwot oko waco be, “Wace gi kitim sanduku kede ebao me yat akasia; boro mere bino bedo puti ongwon, laco mere puti are kede boro mere malo puti are. 11In ibino puno yie kede ngee kede saabu kame kojililo, doko iko toko ngee kede saabu rimaro. 12Ibino timo alung ongwon me saabu di iko cibo gi i tiene ongwon, alung are tetucel kede are da tetucel. 13Ibino timo ibaon me yat akasia me yene, di iko puno gi kede saabu, 14iko rwako ibaon nogo i wang alung nogo i nget sanduku tuni tuni, me yene. 15Miero wek ibaon nogo bedi i alung nogo; kur wot gi tenge. 16Ibino keto i yie kide are abatal kame ango abino mini, kame kowandiko iye cik.
17- “Tim kom me kisao mere kede saabu kame kojililo; boro mere miero bed puti ongwon kede laco mere puti are. 18Tim cerubim are kede saabu; tet gi kede enyondo, 19acel i ajikini me kom me kisa tetucel, acel da tetuca mere. Tim gi di kitie kicel kede kom me kisa. 20Ibino mino cerubim nogo yararo bwom gi kiko umo kom me kisa. Gin kibino nenere di nyim gi oluro neno kom me kisa. 21In ibino cibo kide abatal are kame ango abino mini i yi sanduku nono di iko cibo kom me kisa i wie. 22Ango abino riamo kedi kanono, i wi kom me kisa nono, i dierediere me cerubim are kame tie i wie, di ako bino mini cik na dedede pi mino jo me Isirael.
Emesa me Keto Mugati kobedo Giamia but Rubanga
(Yai 37.10-16)
23“Ibino timo emesa kede ebao me yat akasia; boro mere poore bed puti adek, kede laco mere puti acel kede dul, kede boro mere malo poore bed puti are. 24Ibino puno kome dedede kede saabu kame kojililo di iko toko ngete kede saabu rimaro. 25Tim ne ebao kame gwako tiene rimaro, di laco mere rom kede yi cing dano, kede iko toko ebao nono kede saabu rimaro en. 26Tim alung ongwon me saabu di iko keketo gi i isondana ongwon dedede, buli acel i tiene acel. 27Alung kame korwako iye ibaon me yeno emesa kobino keto di iyapiyapi kede ebao kame rimaro tiene. 28Ibino timo atekai me yat akasia di iko puno gi kede saabu, di oko tic kede gi me yeno emesa nono. 29Ibino timo kede saabu suanin kede bakulin mege me dunyo odok angwe kur, kede da cupan kede ikopon mege me giayala amata. 30- Di iko bino keto mugati kame koyalo buta i wi emesa, di eko bedo tie iye nakanaka.
Gicibo Etala
(Yai 37.17-24)
31“Ibino timo gicibo etala kede saabu kame kojililo. Ibino teto dude piny kede epir mere kede enyondo; ikopon mege kame gwako ature kede ature mege ibino teto ribere i kome. 32Ebino bedo tie kede jange kanyape kame yai i ngete, adek tetucel doko adek tetu ocelu. 33Ajange acelacel kikom jange kanyape nogo miero bed kede ikopon adek kame kotimo bala ature kede pote kame gwako ature kede ature iye. 34I kor epir me gicibo etala bino bedo iye ikopon ongwon kame kotimo bala ature. 35Kikom jange kanyape nogo, i dierediere me tien buli jange are, miero bed tie iye pote kame gwako ature acel i kor epir me gicibo etala. 36Gicibo etala, karacel kede ajange mege kiton ature miero tet kede enyondo kikom saabu kame kojililo di kitie kicel. 37Ibino timo ne italan kanyaare di iko keto gi di gin dedede kiliel kicaro anyim. 38Makasi me kwanyo mac kede sinia mere kobino timo kede saabu kame kojililo. 39Gicibo etala kede jamini mege nogi dedede bino mito saabu kame kojililo kame peko mere romo kilo ot adek kiwie kany. 40- Miero inen be itimo gi bala kame oudo anyuto ni i wi moru.”


text:
Nekemia 2
1I dwe me Nican, i mwaka me pyeraryo meloc pa kabaka Aritak cec, ma onoŋo kabaka tye ka cam, akwanyo koŋo vino atero bote. Onoŋo yam peya abedo ki cwercwiny mo i nyime. 2Kabaka ocako penya ni, “Piŋo waŋi nen ki can, inen calo komi yot do? Man can mo aye tye i cwinyi.” Cutcut lworo ocako maka woko marac. 3-Ci agamo dog kabaka ni, “Kabaka obed kwo nakanaka! Waŋa pe twero nen ki can piŋo, ma kun kono gaŋ kal ka ma giyiko iye kwarowa ducu doŋ odoko obur, ma dog gaŋŋe giwaŋo woko liweŋ ki mac?” 4Kabaka dok openya ni, “Doŋ imito gin aŋo kono?” Cutcut alego Lubaŋa me polo. 5Ka doŋ agamo dog kabaka ni, “Ka ce ineno ni ber, laditta kabaka, ka itwero ye legana, wek acit i lobo me Juda i gaŋ kal ka ma kwarowa giyikogi iye, wek aciyub gaŋ meno odoco.” 6Kabaka odokka iye ma onoŋo daker mere obedo ka ŋete, owacci, “Wot meno biteri kare ma rom mene, dok ibidwogo awene?” Ci atitte bene nino ma abia iye kikome; kabaka oye pi citona kunnu. 7Ka dok awaco bot kabaka ni, “Ka ce ineno ni ber, myero gico waraga ci imiya ater bot luloc ma i lobo ma tye Loka Kulu, ma tito botgi ni myero guye akat acit i Juda. 8Dok apenyo kabaka bene ni myero oco waraga omiya ater bot Acap, ma lagwok buŋa pa kabaka, wek omiya yadi wek giti ki bao pi dogcel me gogo ma gwoko ot pa Lubaŋa, ki pi cel ma orumo gaŋ, ki pi ot ma an abibedo iye.” Kabaka oye ci omiya gin ducu ma alege pire, pien Lubaŋa onoŋo tye ka konya.
9Kabaka ocwalo an kacel ki ludito me mony ki dul pa wegi aguragura, ci acito i lobo ma tye Loka Kulu tuŋ potoceŋ, ci amiyo waraga pa kabaka bot luloc me lobo. 10Ento Canbalat ma jo Bet-koron, ki Tobia ma en jo Ammon, ka guwinyo lok man, ci gubedo ki keco i cwinygi matek pien guŋeyo ni dano mo obino pi konyo kor jo Icrael.
Nekemia ocuko cwiny lwak me gero cel odoco
11Acito i Jerucalem ci ari kunnu pi nino adek, 12ma pe atito bot ŋat mo tam ma Lubaŋa otyeko keto i cwinya ma myero ati kwede pi Jerucalem. Cutcut i cwiny dyewor aa malo wacako wot kacel ki lurema mogo. Pe onoŋo watye ki lee mo mukene kono kana ma abedo i wiye-ni keken. 13Akato acito woko i dyewor kun awok i dogcel me cito i nota nio kwede i waŋ It pa Too ki i dogcel ma cito wi odur, ci acako ŋiyo cel me Jerucalem ducu ma yam gimuko opoto woko piny, kacel ki dogcel ducu ma yam giwaŋo woko liweŋ ki mac-ci. 14Ka dok alokke acito i Dogcel me Wan It ki i Kut pa Kabaka. Kana ma abedo i wiye-ni onoŋo pe twero noŋo yo mo ma myero ekat ki iye. 15Kit meno aa i dyewor acito ka ŋiyo cel kun awok ki i nota; ka adok cen i gaŋ ki i dogcel ma ci to i nota, ki yo ma acito kwede. 16Pe tye ŋat mo i kin ludito ma giloyo lwak ma oŋeyo ka ma acito iye ki gin ma abedo ka tiyone. Onoŋo peya atito gin mo bot Lujudaya, ajwagi, ludito ma giloyo lwak ducu, kadi ki bot jo mukene ma onoŋo myero guti tic meno.
17Ka doŋ awaco botgi ni, “Wunen kit ayela ma watye kwede kombeddi, wunen Jerucalem doŋ odoko obur, wa dog celle ducu giwaŋo woko. Wubin wacaku gero cel me Jerucalem odoco, wek lewic pe obed ka makowa.” 18Ka dok atitogi kit macalo Lubaŋa obedo kweda dok okonya maber, kacel ki lok ducu ma cen kabaka owacca. Gin gugamo ni, “Wacaku gerone odoco.” Ci guyubbe me cako tic cut, gujiŋo badgi me tiyo tic maber. 19Ento ka Canbalat ma jo Bet-koron, Tobia ma latic, ma jo Ammon, ki Gecem ma Laarab guwinyo pi gin ma watye ka tiyone, gucako nywarowa kun gicayowa bene ma giwacci, “Man gin aŋo ma wutye ka tiyone-rii? Wun wumito jemo i kom kabaka?” 20An adok iye botgi ni, “Lubaŋa me polo aye bikonyowa, wan luticce, wabicako gedo. Ento pe tye dul mo ma gipoko ki wun i Jerucalem, kadi wa twero mo, nyiŋwu bene pe gipo pire.”


text:
Niyabo 5
Buk adola ki Latin romo
1-Onoŋo bene aneno buk adola tye i ciŋ ŋat ma obedo i wi komker-ri tuŋ lacuc, ma gicoyo woko ducu ryoryo, tuŋ iye wa ki tuŋ ŋeye bene, dok gimwono ki ginanena abiro. 2Dok aneno lamalaika mo matek twatwal ma onoŋo tye ka tito lok ki dwan maloŋo ni, “Aŋa ma myero me yabo buk adola-ni, ki me yabo ka ma gimwono kwede woko?” 3Pe tye ŋat mo i wi polo, kadi i wi lobo, kadi piny i te lobo ma twero yabo buk adola-ni kadi wa neno iye bene. 4Ci akok matek pien pe ginoŋo ŋat mo ma myero me yabo buk adola nyo kadi me neno iye. 5-Cutcut ŋat acel i kin ludoŋo owacca ni, “Pe ikoki. Nen, Labwor ma i kaka me Juda, Lwit yat pa Daudi, en aye doŋ oloyo, pi meno en twero yabo buk adola ki yabo ginanenane abiro ma gimwono kwede-ni woko.”
6-Lacen dok aneno Latin romo ma ocuŋ i kin komker ki lee makwo aŋwen ki i kin ludoŋo, nen calo doŋ gineko woko. Onoŋo tuŋe tye abiro, ki waŋe bene tye abiro, ma gin cwiny pa Lubaŋa abiro, ma en ocwalo i wi lobo ducu. 7Ci en ocito okwanyo buk adola woko ki i ciŋ ŋat ma onoŋo obedo i wi komker ma onoŋo omako tuŋ lacuc-ci. 8I kare ma doŋ en okwanyo buk adola-ni woko, ci lee makwo aŋwen-ni ki ludoŋo pyeraryo wiye aŋwen-ni guryebbe piny i nyim Latin romo, kun ŋat acel acel i kingi omako naŋa, ki atabo jabu ma gupoŋ ki odok eceta, ma en aye lega pa jo pa Lubaŋa. 9-Ci gubedo ka wero wer manyen ma waco ni,
“In imyero me kwanyo buk adolani,
ki me yabo ginanena ma gimwono kwede,
pien yam gineki woko, dok pi remoni ikoko dano pi Lubaŋa,
ma gua i kaka mapol mapatpat, ki
i leb ki rok mapatpat ducu,
10-ilokogi gudoko lwak pa Lubaŋa ma en loyo,
ma gin aye doŋ ajwagi ma gitiyo bote,
gin bene gibiloyo lobo.”
11-Ka dok aneno, ci awinyo dwan lumalaika ma welgi pe kwanne, alip ki alip, ma gurumo komker woko, ki lee makwo ki ludoŋo, 12kun giloko ki dwan maloŋo ni,
“Latin romo ma gineko-ni en aye ma myero
me noŋo twero, lonyo, ryeko ki teko,
woro ki deyo kacel ki pwoc!”
13Ka dok awinyo ginaketa ducu ma tye i polo, ki i wi lobo, ki piny i te lobo, ki ma gitye i nam-gu ki gin ducu ma tye iye, ma giloko ni,
“Pwoc ki woro ki deyo ki twero obed nakanaka
bot ŋat ma obedo i wi komker, ki bot Latin romo!”
14Ci lee makwo aŋwen-ni gugamo ni, “Amen!” cutcut ludoŋo guryebbe piny guworo Lubaŋa ki Latin romo.